Kannada-LLM-Labs/Wikipedia-Kn huggingface dataset:
ಅಜೆಕಾರು

ಅಜೆಕಾರು ಉಡುಪಿ ಜಿಲ್ಲೆಯ ಕಾರ್ಕಳ ತಾಲೂಕಿನಲ್ಲಿರುವ ಸ್ಥಳ.ಸುಮಾರು ೭೦೦೦ ಜನಸಂಖ್ಯೆ ಇರುವ ಈ ಊರು ಕಾರ್ಕಳ - ಆಗುಂಬೆ ರಸ್ತೆಯಲ್ಲಿದೆ. ಈ ಗ್ರಾಮವು ಕಾರ್ಕಳ, ಹೆಬ್ರಿ ಮತ್ತು ಆಗುಂಬೆಗೆ ಸಂಪರ್ಕಿಸುವ ರಸ್ತೆಯಲ್ಲೇ ಇದೆ. ಇದು ಬಸ್ಸುಗಳು, ಜೀಪ್ ಮತ್ತು ಮೂರು ಚಕ್ರ ವಾಹನ ರಿಕ್ಷಾಗಳಂತಹ ಉತ್ತಮ ಸಾರಿಗೆ ಸೌಲಭ್ಯವನ್ನು ಹೊಂದಿದೆ.ಅದರ ಹೆಸರನ್ನು ಋಷಿ ಅಜದಿಂದ ನೇರವಾಗಿ ಪಡೆಯಲಾಗಿದೆ ಎಂದು ಹೇಳುವ ದಂತಕಥೆ ಇದೆ. ಈ ಸ್ಥಳದಲ್ಲಿ ಅಜ ಋಷಿ ತನ್ನ ತಪಸ್ಸು ಮಾಡಿದಂತೆ ಹೇಳಲಾಗುತ್ತದೆ. ಈ ಗ್ರಾಮವು ಪ್ರಾಥಮಿಕ ಮತ್ತು ಪ್ರೌಢಶಾಲೆ (ಸ್ಥಳೀಯ ಮತ್ತು ಇಂಗ್ಲಿಷ್ ಮಾಧ್ಯಮ), ಪ್ರಾಥಮಿಕ ಆರೋಗ್ಯ ಕೇಂದ್ರ, ಕುಡಿಯುವ ನೀರಿನ ಸೌಲಭ್ಯ, ವಿದ್ಯುತ್, ಪೋಸ್ಟ್ ಮತ್ತು ದೂರಸಂಪರ್ಕ ಸೌಕರ್ಯಗಳಂತಹ ಇತರ ಮೂಲಭೂತ ಸೌಕರ್ಯಗಳನ್ನು ಹೊಂದಿದೆ.

ಕೃಷಿ ಅಜೇಕರ್ ಜನರ ಪ್ರಮುಖ ಉದ್ಯೋಗವಾಗಿದ್ದರೂ ಸಹ, ವ್ಯವಹಾರ ಮತ್ತು ಇತರ ಸಂಬಂಧಿತ ಚಟುವಟಿಕೆಗಳಲ್ಲಿ ಜನರಿದ್ದಾರೆ. ಇಲ್ಲಿ ಬೆಳೆದ ಪ್ರಮುಖ ಬೆಳೆಗಳೆಂದರೆ ಭತ್ತ, ತೆಂಗಿನಕಾಯಿ, ಅಕ್ಕ, ಗೋಡಂಬಿ, ಮೆಣಸು, ಕೋಕಾ, ಬಾಳೆಗಳು, ರಬ್ಬರ್ ಇತ್ಯಾದಿ. ಜೊತೆಗೆ, ರೈತರು ಸಹ ಹಾಲುಕರೆಯುವ ಮತ್ತು ಹೂಬಿಡುವ ಚಟುವಟಿಕೆಗಳಲ್ಲಿ ತೊಡಗಿರುತ್ತಾರೆ, ಇದರಿಂದಾಗಿ ಅವರ ಆದಾಯವನ್ನು ಹೆಚ್ಚಿಸುತ್ತದೆ. ಕೆಲವು ಸಣ್ಣ ಗೋಡಂಬಿ ಮತ್ತು ರಬ್ಬರ್ ಗಿರಣಿಗಳನ್ನು ಹೊರತುಪಡಿಸಿ ಗ್ರಾಮದಲ್ಲಿ ಯಾವುದೇ ಉದ್ಯಮವಿಲ್ಲ.

ಅಜೇಕರ್ ಸಮೃದ್ಧ ಅರಣ್ಯ ಸಂಪನ್ಮೂಲವನ್ನು ಹೊಂದಿದೆ. ಅರಣ್ಯವು ಗ್ರಾಮದ ದೊಡ್ಡ ಪ್ರದೇಶಗಳನ್ನು ಒಳಗೊಂಡಿದೆ. ಕಾಡುಗಳು ಎಲ್ಲಾ ಋತುವಿನ ಮರಗಳನ್ನು ಹೊಂದಿವೆ. ದಕ್ಷಿಣ ಭಾರತದ ಕಾಡುಗಳಲ್ಲಿ ಕಂಡುಬರುವ ಬಹುತೇಕ ಪ್ರಾಣಿಗಳು ಇಲ್ಲಿಯೂ ಕಾಣಬಹುದಾಗಿದೆ. ಜಿಂಕೆ, ಹುಲಿ, ಚಿರತೆ, ಕಾಡು ಹಂದಿ, ಕುರಿ, ನರಿ, ತೋಳ, ಕೋತಿ, ವಿವಿಧ ಹಾವುಗಳು ಈ ಕಾಡುಗಳಲ್ಲಿ ಕಂಡುಬರುವ ಸಾಮಾನ್ಯ ಪ್ರಾಣಿಗಳು. ವಿವಿಧ ರೀತಿಯ ಪಕ್ಷಿಗಳನ್ನು ಇಲ್ಲಿ ಕಾಣಬಹುದು.

ಉಲ್ಲೇಖಗಳು

ಉಡುಪಿ ಜಿಲ್ಲೆ
ಅಳಿಕೆ

ಅಳಿಕೆದಕ್ಷಿಣ ಕನ್ನಡ ಜಿಲ್ಲೆಯ ಬಂಟ್ವಾಳ ತಾಲೂಕಿನಲ್ಲಿರುವ ಒಂದು ಊರು.ಇಲ್ಲಿ ಸತ್ಯಸಾಯಿ ಲೋಕಸೇವಾ ಟ್ರಸ್ಟ್‍‍‍‍‍‍‍‍‍‍‍‍‍‍ ನವರು ನಡೆಸುವ ಶಾಲೆ ಹಾಗೂ ಪ್ರಿ ಯುನಿವರ್ಸಿಟಿ ಕಾಲೇಜುಗಳು ತಮ್ಮ ಗುಣಮಟ್ಟದ ಶಿಕ್ಷಣಕ್ಕೆ ಹೆಸರುವಾಸಿಯಾಗಿವೆ.ಇವುಗಳನ್ನು ಮಡಿಯಾಳ ನಾರಾಯಣ ಭಟ್ ರವರು ಸ್ಥಾಪಿಸಿದರು.೨೦೧೧ರ ಜನಗಣತಿಯಂತೆ ಇಲ್ಲಿಯ ಜನಸಂಖ್ಯೆ ೫೭೬೬. ಇರರಲ್ಲಿ ೩೩೦೪ ಗಂಡಸರು ಹಾಗೂ ೨೪೬೨ ಹೆಂಗಸರು ಇದ್ದಾರೆ.

ಉಲ್ಲೇಖಗಳು

ಬಂಟ್ವಾಳ ತಾಲ್ಲೂಕು
ದಕ್ಷಿಣ ಕನ್ನಡ ಜಿಲ್ಲೆ
ದಕ್ಷಿಣ ಕನ್ನಡ ಜಿಲ್ಲೆಯ ಗ್ರಾಮಗಳು
ಅಲೆವೂರು

ಅಲೆವೂರು ಉಡುಪಿ ನಗರದಿಂದ ಸುಮಾರು ೬ ಕಿ.ಮೀ ದೂರದಲ್ಲಿರುವ ಒಂದು ಊರು. ಚರಿತ್ರೆಯ ಕಾಲದಲ್ಲಿ ಇದು ಒಂದು ಸಾಂಸ್ಕೃತಿಕ ಕೇಂದ್ರವಾಗಿದ್ದ ಬಗ್ಗೆ ಉಲ್ಲೇಖಗಳಿವೆ. ಇಲ್ಲಿ ಇತಿಹಾಸ ಕಾಲದ ಎರಡು ದೇವಾಲಯಗಳಿವೆ. ಒಂದು ಕದಂಬರ ಕಾಲದಲ್ಲಿ ಮಯೂರವರ್ಮನಿಂದ ನಿರ್ಮಿಸಲ್ಪಟ್ಟ ಜನಾರ್ದನ ದೇವಾಲಯವಾದರೆ ಇನ್ನೊಂದು ೧೦ನೆಯ ಶತಮಾನದ ಉಲ್ಲೇಖವಿರುವ ಅಂಬಾ ಅಥವಾ ದುರ್ಗಾದೇವಿ ದೇವಾಲಯ.
೨೦೧೧ರ ಸಾಲಿನ ಜನಗಣತಿಯಂತೆ ಇಲ್ಲಿಯ ಜನಸಂಖ್ಯೆ ೩೧೯೧ ಗಂಡಸರು ಹಾಗೂ ೩೧೧೧ ಹೆಂಗಸರು ಸೇರಿ ಒಟ್ಟು ೬೩೦೨ ಆಗಿರುತ್ತದೆ.ಅಲೆವೂರಿನ ಪ್ರಗತಿ ನಗರದಲ್ಲಿ ವಾಸವಾಗಿರುವ ಉತ್ತರ ಕರ್ನಾಟಕದ ನೂರಾರು ವಲಸೆ ಕಾರ್ಮಿಕರು ತಮಗೂ ಮತದಾನದ ಹಕ್ಕು ನೀಡುವಂತೆ ಒತ್ತಾಯಿಸಿ ರಾಜ್ಯ ವಲಸೆ ಕಾರ್ಮಿಕ ಸಂಘಟನೆ ನೇತೃತ್ವದಲ್ಲಿ ಭಾನುವಾರ ಬೆಳಗ್ಗೆ ಅಲೆವೂರು ನೆಹರು ಪ್ರೌಢಶಾಲೆ ಸಮೀಪ ಮೌನ ಪ್ರತಿಭಟನೆ ನಡೆಸಿದರು.

ಉಲ್ಲೇಖಗಳು

ಉಡುಪಿ ಜಿಲ್ಲೆ
ಉಡುಪಿ ಜಿಲ್ಲೆಯ ಗ್ರಾಮಗಳು
ಅಂಬಲಪಾಡಿ

ಅಂಬಲಪಾಡಿ ಉಡುಪಿ ನಗರದಿಂದ ಸುಮಾರು ೪ ಕಿ.ಮೀ ದೂರದಲ್ಲಿರುವ ಒಂದು ಯಾತ್ರಾಸ್ಥಳವಾಗಿದೆ.ಇಲ್ಲಿ ಪುರಾತನ ಮಹಾಕಾಳಿ ಮಂದಿರವಿದೆ. ಇದರ ಜತೆಯಲ್ಲಿಯೇ ೧೫೭೧ರಲ್ಲಿ ನಿರ್ಮಿಸಲಾದ ಜನಾರ್ದನ ಸ್ವಾಮೀ ದೇವಸ್ಥಾನವಿದೆ.

ಉಲ್ಲೇಖಗಳು

ಉಡುಪಿ ಜಿಲ್ಲೆಯ ಪ್ರವಾಸಿ ತಾಣಗಳು
ಉಡುಪಿ ಜಿಲ್ಲೆ
ಖರ್ಜೂರದ ಹಣ್ಣು



ಖರ್ಜೂರ ಬೆಳೆಯುವ ಪ್ರದೇಶ

ಖರ್ಜೂರದ ವಿಧಗಳು 

ಚಿತ್ರ:[]
ಸೌದಿ ಖರ್ಜೂರಗಳು
 ಮಬ್ರೂನ್: ಸಿಹಿ ಕಡಿಮೆ ಇದ್ದರೂ ಹೆಚ್ಚು ಆರೋಗ್ಯಕಾರಿ. ಇದು ತುಂಬಾ ಬೇಡಿಕೆಯ ಖರ್ಜೂರ.
 ಖುದ್ರಿ ಸಾಫ್ಟ್: ಸಿಲೆಂಡರ್ ಆಕಾರದ ಈ ಖರ್ಜೂರದ ರುಚಿ ವಿಶಿಷ್ಟವಾಗಿದೆ.
 ಸುಕ್ಕರಿ: ಸಣ್ಣದಿದ್ದು, ಗೋಳಾಕಾರ, ತೆಳುಬೂದಿ ಬಣ್ಣ ಹೊಂದಿರುತ್ತದೆ.
 ಸಗೈ: ತುಂಬಾ ರುಚಿಕರ, ಜಗಿಯಬಹುದು.
 ಖಲಾಸ್: ತುಂಬಾ ಸಿಹಿ
 ಅಂಬರ: ಶುಭಕಾರಿ ಖರ್ಜೂರ ಎಂದೇ ಜನಜನಿತ
 ಮುಕ್ತೋಮಿ, ನಬ್‌ತಲಾತ್, ಸೀಫ್, ರುಜೀಜ್, ಶೇಬೇಬಿ, ಸುಫ್ರೀ, ಬರ್ನಿ, ಸಫಾವಿ, ಅಲ್ ಮುನೇಫಿ ಹೀಗೆ ಇತರೆ ಖರ್ಜೂರಗಳು ಸೌದಿ ಅರೇಬಿಯಾದಲ್ಲಿ ಪ್ರಸಿದ್ಧ . ಪ್ರತಿ ಕೆಜಿಗೆ ಕನಿಷ್ಠ ದರ 300 ರೂ.
 ಇರಾನಿನ ಖರ್ಜೂರಗಳು
 ಮರಿಯಂ: ಅತ್ಯಂತ ಸುವಾಸನೆಭರಿತ, ಕಡಿಮೆ ಸಿಹಿ. ಪ್ರತಿ ಕೆಜಿಗೆ 500 ರೂ.ದಿಂದ 600 ರೂ.
 ಮಜಾಫತಿ: ತುಂಬಾ ರುಚಿಕರವಾದ್ದರಿಂದ ದರವೂ ಹೆಚ್ಚು.
 ಜೋರ್ಡಾನ್‌ನ ಖರ್ಜೂರಗಳು
 ಮೆದ್ಜೌಲ್: ಈ ಖರ್ಜೂರಗಳನ್ನು ಊಟದ ರೀತಿಯಲ್ಲಿ ಸೇವಿಸಬಹುದು.
 ಯುನೈಟೆಡ್ ಅರಬ್ ಎಮಿರೇಟ್ಸ್ (ಯುಎಇ) ಖರ್ಜೂರಗಳು
 ಇಲ್ಲಿಯ ಸರಕಾರ ಸಬ್ಸಿಡಿ ನೀಡುವ ಮೂಲಕ ಖರ್ಜೂರಗಳನ್ನು ಬೆಳೆಯಲು ಪ್ರೋತ್ಸಾಹಿಸುತ್ತಿದ್ದು, ಪ್ರಸಿದ್ಧ ಖರ್ಜೂರಗಳಾದ ದಬ್ಬಾಸ್, ಲುಲು, ಅಲ್ ಸಫಾ, ಬುಮನ್ ಹಾಗೂ ಫಾರ್ದಾ ಪ್ರತಿ ಕೆಜಿಗೆ 100-200 ರೂ.ಗಳಲ್ಲಿ ದೊರೆಯುತ್ತವೆ.
 ಇರಾಕ್ ಖರ್ಜೂರಗಳು
 ಝಹೀದ್: ಪ್ರತಿ
ಕೆಜಿಗೆ 50-80 ರೂ.ಗಳಿಗೆ ದೊರೆಯುತ್ತದೆ. ಬಾಂಗ್ಲಾದೇಶ, ಪಾಕಿಸ್ತಾನ ಹಾಗೂ ಶ್ರೀಲಂಕಾದಲ್ಲಿ ಇವು ಪ್ರಸಿದ್ಧ.
(ದರಗಳು ೨೮-೭-೨೦೧೪ ರಲ್ಲಿ ಇದ್ದಂತೆ)

ಆಧಾರ 
 ವಿಜಯ ಕರ್ನಾಟಕ -೨೮-೭೨೦೧೪ []
[]

ಹಣ್ಣುಗಳು
ಹೆನ್ರಿ ಬೆಸ್ಸೆಮರ್

ಸರ್ ಹೆನ್ರಿ ಬೆಸ್ಸೆಮರ್ (ಜನವರಿ ೧೯, ೧೮೧೩ - ಮಾರ್ಚ್ ೧೫, ೧೮೯೮) ಒಬ್ಬ ಇಂಗ್ಲಿಷ್ ಇಂಜಿನಿಯರ್, ಸಂಶೋಧಕ, ಮತ್ತು ಉದ್ಯಮಿ. ಉಕ್ಕು ತಯಾರಿಕೆಯಲ್ಲಿ ಬಳಸುವ ಬೆಸ್ಸೆಮರ್ ವಿಧಾನದ ಜೊತೆ ಈತನ ಹೆಸರು ತಳುಕು ಹಾಕಿಕೊಂಡಿದೆ. ತನ್ನ ೨೬ನೆಯ ವಯಸ್ಸನಲ್ಲೆ ಈತ ಫ್ರೆಂಚ್ ವಿಜ್ಞಾನ ಅಕಾಡೆಮಿಯ ಸದಸ್ಯನಾಗಿದ್ದ.

ಬೆಸ್ಸೆಮರ್ ಉಕ್ಕು ತಯಾರಿಯಲ್ಲಿ ಸುಧಾರಣೆಗಳನ್ನು ಮಾಡಲು ಶ್ರಮಿಸುತ್ತಿದ್ದನು. ಸರಕಾರದ ಶಸ್ತ್ರಾಸ್ತ್ರ ತಯಾರಿಯಲ್ಲಿ ಸುಧಾರಣೆ ತರುವುದು ಆತನ ಉದ್ದೇಶವಾಗಿತ್ತು. ಪೆಡಸು ಕಬ್ಬಿಣದ ಮೂಲಕ ಆಮ್ಲಜನಕವನ್ನು ಹಾಯಿಸುವ ಮೂಲಕ ಕಲ್ಮಶಗಳನ್ನು ತೆಗೆಯುವ ವಿಧಾನವನ್ನು ಈತ ಸಂಶೋಧಿಸಿದನು. ಈ ವಿಧಾನವನ್ನು ಬಳಸುವ ಮೂಲಕ ಉಕ್ಕು ತಯಾರಿಯಲ್ಲಿ ಕ್ರಾಂತಿಯಾಯಿತು. ಉಕ್ಕು ತಯಾರಿ ಸರಳ ಮತ್ತು ವೇಗವಾಯಿತು. ಬೆಸ್ಸೆಮರ್ ಇನ್ನೂ ನೂರಾರು ಸಂಶೋಧನೆಗಳನ್ನು ಮಾಡಿದ್ದನು. ಅವುಗಳು ಕಬ್ಬಿಣ, ಉಕ್ಕು ಮತ್ತು ಗಾಜು ಕ್ಷೇತ್ರಗಳಲ್ಲಿದ್ದವು.

ಪ್ರಾರಂಭದ ಸಂಶೋಧನೆಗಳು
ಪ್ರಾರಂಭದಲ್ಲಿ ಬೆಸ್ಸೆಮರ್ ಕಂಚಿನ ಪುಡಿಗಳನ್ನು ಹಬೆಯ ಯಂತ್ರಗಳನ್ನು ಬಳಸುವ ಮೂಲಕ ತಯಾರಿಸಿ ಅವನ್ನು ಚಿನ್ನದ ಬಣ್ಣ ತಯಾರಿಯಲ್ಲಿ ಬಳಸಿದನು. ಈ ಸಂಶೋಧನೆಯನ್ನು ಆತ ಗೌಪ್ಯವಾಗಿಟ್ಟಿದ್ದನು. ಈ ಬಣ್ಣವನ್ನು ಮಾರುವ ಮೂಲಕ ಸಂಪಾದಿಸಿದ ಹಣ ಆತನ ಇತರೆ ಸಂಶೋಧನೆಗಳಿಗೆ ಉಪಯೋಗಿಯಾಯಿತು.

ಬೆಸ್ಸೆಮರ್ ವಿಧಾನ

೧೮೫೦ರಿಂದ ೧೮೫೫ರ ತನಕ ಹೆನ್ರಿ ಬೆಸ್ಸೆಮರ್ ಅಗ್ಗದಲ್ಲಿ ಉಕ್ಕು ತಯಾರಿಯ ಬಗ್ಗೆ ಸರಕಾರದ ಶಸ್ತ್ರಾಸ್ತ್ರ ತಯಾರಿಯವ ವಿಭಾಗಕ್ಕಾಗಿ ಸೊಂಶೋಧನೆ ಮಾಡುತ್ತಿದ್ದನು. ಈ ಸಮಯದಲ್ಲಿ ಆತ ಬೆಸ್ಸೆಮರ್ ವಿಧಾನವನ್ನು ಕಂಡುಹಿಡಿದು ಅದನ್ನು ಪೇಟೆಂಟ್ ಮಾಡಿದನು. ೧೮೫೬ರ ಆಗಸ್ಟ್ ೨೪ರಂದು ಹೆನ್ರಿ ಬೆಸ್ಸೆಮರ್ ತನ್ನ ಬೆಸ್ಸೆಮರ್ ವಿಧಾನವನ್ನು ಒಂದು ಸಭೆಯಲ್ಲಿ ವಿವರಿಸಿದನು. ಆತನ ಸಂಶೋಧನೆ ಟೈಮ್ಸ್ ಪತ್ರಿಕೆಯಲ್ಲಿ ಪ್ರಕಟವಾಯಿತು. ಬೆಸ್ಸೆಮರ್ ವಿಧಾನದಲ್ಲಿ ಕರಗಿದ ಪೆಡಸು ಕಬ್ಬಿಣದ ಮೂಲಕ ಆಮ್ಲಜನಕವನ್ನು ಹಾಯಿಸಿ ಕಶ್ಮಲವನ್ನಿ ನಿವಾರಿಸಿ ಉಕ್ಕನ್ನು ತಯಾರಿಸಲಾಗುತ್ತದೆ. ಈಗ ಈ ವಿಧಾನವನ್ನು ಯಾರೂ ಬಳಸುತ್ತಿಲ್ಲವಾದರೂ ಆ ಕಾಲದಲ್ಲಿ ಅದು ಉಕ್ಕಿನ ತಯಅರಿಕೆಯ ವೆಚ್ಚವನ್ನು ಗಣನೀಯವಾಗಿ ಕಡಿಮೆ ಮಾಡಿತ್ತು.

ಇತರೆ ಸಂಶೋಧನೆಗಳು
ಹೆನ್ರಿ ಬೆಸ್ಸೆಮರ್ ಒಬ್ಬ ದಣಿವಿಲ್ಲದ ಸಂಶೋಧಕನಾಗಿದ್ದ. ೧೮೩೮ರಿಂದ ೧೮೮೩ರ ತನಕದ ಅವಧಿಯಲ್ಲಿ ಆತ ನೂರಾರು ಸಂಶೋಧನೆಗಳನ್ನು ಮಾಡಿ ೧೨೯ ಪೇಟೆಂಟುಗಳನ್ನು ಪಡೆದುಕೊಂಡಿದ್ದ. ಈ ಸಂಶೋಧನೆಗಳು ಕಬ್ಬಿಣ, ಉಕ್ಕು ಮತ್ತು ಗಾಜುಗಳಿಗೆ ಸಂಬಂದಿಸಿದವಾಗಿದ್ದವು. ಅವುಗಳಲ್ಲಿ ಪ್ರಮುಖವಾದವೆಂದರೆ ಅಂಚೆ ಸ್ಟಾಂಪುಗಳ ತಯಾರಿಗೆ ಎರಕದ ಅಚ್ಚು, ಕಬ್ಬಿನಿಂದ ಸಕ್ಕರೆಯ ತಯಾರಿಯ ಒಂದು ವಿಧಾನ, ಹಾಗೂ ಶಸ್ತ್ರಾಸ್ತ್ರ ತಯಾರಿಯ ಕೆಲವು ಸಂಶೋಧನೆಗಳಾಗಿದ್ದವು.

ಪ್ರಶಸ್ತಿ ಮತ್ತು ಗೌರವಗಳು
ಬ್ರಿಟಿಷ್ ರಾಣಿಯಿಂದ ಸರ್ ಪದವಿ (ಜೂನ್ ೨೬, ೧೮೭೯)
ರಾಯಲ್ ಸೊಸೈಟಿಯ ಫೆಲೊ
ಸ್ಕಾಟ್‍ಲ್ಯಾಂಡಿನ ಇಂಜಿನಿಯರುಗಳ ಮತ್ತು ಹಡಗು ಕಟ್ಟುವವರ ಸಂಸ್ಥೆಯಿಂದ ಗೌರವ ಸದಸ್ಯತ್ವ 
ಅಮೆರಿಕನ್ ಅಕಾಡೆಮಿ ಆಫ್ ಆರ್ಟ್ಸ್ ಆಂಡ್ ಸಯನ್ಸಸ್‍ನ ಗೌರವ ಸದಸ್ಯತ್ವ

ಉಲ್ಲೇಖ

ವಿಜ್ಞಾನಿಗಳು
ತಂತ್ರಜ್ಞರು
‌ಅ

ಕನ್ನಡ ವರ್ಣಮಾಲೆಯ ಮೊದಲನೆಯ ಅಕ್ಷರವಾದ ಅಕಾರದ ಅತ್ಯಂತ ಹಳೆಯ ರೂಪವನ್ನು ಪ್ರ. ಶ.ಪೂ. 3 ನೆಯ ಶತಮಾನದ ಅಶೋಕನ ಬ್ರಾಹ್ಮೀ ಲಿಪಿಯ ಶಾಸನಗಳಲ್ಲಿ ಕಾಣಬಹುದು.  ಆ ಕಾಲದ ಬ್ರಾಹ್ಮೀಲಿಪಿಯಿಂದ ಅಕಾರವು ವಿಕಾಸಹೊಂದಿ ಇಂದಿನ ರೂಪವನ್ನು ತಾಳಿತೆಂಬುದನ್ನು ಗಮನಿಸಬೇಕು. ಅಶೋಕನ ಬ್ರಾಹ್ಮೀಲಿಪಿಯಲ್ಲಿ ಇದು ಮೂರು ರೇಖೆಗಳಿಂದ  ಕೂಡಿದ್ದು ಈಗಿನ ರೂಪಕ್ಕಿಂತ ಭಿನ್ನವಾಗಿ ಕಾಣುತ್ತದೆ. ಪ್ರ. ಶ . 2ನೇ ಶತಮಾನದ ಸಾತವಾಹನರ ಬ್ರಾಹ್ಮೀಲಿಪಿಯಲ್ಲಿ ಕಂಡುಬರುವ ಕೆಲವು ಬದಲಾವಣೆಗಳು ಗಮನಾರ್ಹ. ಅಕ್ಷರದ  ಕೆಳತುದಿಗಳು ಬಾಗುತ್ತವೆ. ಮೇಲ್ಭಾಗದಲ್ಲಿ ಕದಂಬ ತ್ರಿಕೋನಾಕಾರದ ತುದಿಗಳು ಕಾಣಬರುತ್ತವೆ. 5ನೆಯ ಶತಮಾನ ಪ್ರ. ಶ 5ನೆಯ ಶತಮಾನದ ಕದಂಬರ ಲಿಪಿಯಲ್ಲಿ   ಚೌಕಾಕಾರದ ತಲೆಕಟ್ಟನ್ನು ಗಮನಿಸಬಹುದು. ಮುಂದಿನ ಶತಮಾನದ ಬಾದಾಮಿಚಾಳುಕ್ಯರ 6ನೆಯ ಶತಮಾನ ಶಾಸನಗಳಲ್ಲಿ ಇದು ಅಗಲವಾಗಿ ಈಗಿನ ರೂಪಕ್ಕೆ  ದಾರಿಮಾಡಿಕೊಡುತ್ತದೆ. ಪ್ರ. ಶ.9ನೆಯ ಶತಮಾನದ ರಾಷ್ರ್ಟಕೂಟರ ಶಾಸನಗಳಲ್ಲಿ ಪ್ರತ್ಯೇಕ ರೇಖೆಗಳು  ಮಾಯವಾಗಿ ತುದಿಯಿಂದ ಕೊನೆಯವರೆಗೂ ವೃತ್ತಾಕಾರದ ಒಂದೇ ರೇಖೆಯು ಉಂಟಾಗುತ್ತದೆ.ಇದು ಈಗಿನ ರೂಪಕ್ಕೆ ಅತ್ಯಂತ ಸಮೀಪದ್ದಾಗಿ ಕಾಣುತ್ತದೆ.  ಇದೇ ರೂಪ ಸ್ಥಿರಗೊಂಡು ಮುಂದಿನ ಶತಮಾನಗಳಲ್ಲಿ ಇನ್ನೂ ಗುಂಡಗಾಗಿ ಈಗಿನ ರೂಪವನ್ನು ಪ್ರ.ಶ 18ನೆಯ ಶತಮಾನದಲ್ಲಿ ತಾಳುತ್ತದೆ. (ಎ.ವಿ.ಎನ್.)

ಕನ್ನಡ ವರ್ಣಮಾಲೆಯ ಈ ಮೊದಲನೆಯ ಅಕ್ಷರ ಎರಡು ಹ್ರಸ್ವಸ್ವರಧ್ವನಿಗಳನ್ನು  ಸೂಚಿಸುತ್ತದೆ. ಒಂದು, ಸಾಮಾನ್ಯವಾದ ವಿವೃತ ಮಧ್ಯ ಅಗೋಲ ಸ್ವರ; ಇನ್ನೊಂದು,  ಕೆಲವರ ಉಚ್ಚಾರದಲ್ಲಿ ಕಂಡುಬರುವ ಮಧ್ಯ -ಮಧ್ಯ ಅಗೋಲ ಸ್ವರ. ಇವು ಎರಡಕ್ಕೂ  ಇರುವ ವ್ಯತ್ಯಾಸವನ್ನು ಅತ್ತೆ(ಅವಳು ನನ್ನ ಅತ್ತೆ’; ದುಃಖದಿಂದ ನಾನು ‘ಅತ್ತೆ’), ತಂದೆ  (ಅವರು ನನ್ನ ‘ತಂದೆ’; ಅಂಗಡಿಯಿಂದ ‘ತಂದೆ’) ಮೊದಲಾದ ಪದಗಳ ಉಚ್ಚಾರದಲ್ಲಿ ಗಮನಿಸಬಹುದು. 

(ಆಕರ - ಮೈಸೂರು ವಿಶ್ವವಿದ್ಯಾಲಯದ ಕನ್ನಡ ವಿಶ್ವಕೋಶ-ಸಂಪುಟ ಒಂದು)

ಅಕ್ಷರಮಾಲೆಗಳು
ಬಂಗಾಡಿ

ಬಂಗಾಡಿ ದಕ್ಷಿಣ ಕನ್ನಡ ಜಿಲ್ಲೆಯ ಬೆಳ್ತಂಗಡಿ ತಾಲೂಕಿನಲ್ಲಿರುವ ಒಂದು ಐತಿಹಾಸಿಕ ಸ್ಥಳ.ಮಂಗಳೂರು ರಾಜ್ಯದ ಸಾಮಂತರಾದ ಬಂಗರಸರು ಇಲ್ಲಿ ರಾಜ್ಯಭಾರ ಮಾಡುತ್ತಿದ್ದರು. ಮೂಲ ವಂಶದ ಅರಸರ ಮೂಲ ಸ್ಥಾನವೂ ಇದೇ ಬಂಗಾಡಿ ಆಗಿತ್ತು. ಇಲ್ಲಿಂದ ಕುದುರೆಮುಖ ಪರ್ವತದ ಸುಂದರ ನೋಟ ಕಾಣಸಿಗುತ್ತದೆ.

ಇತಿಹಾಸ
ಇದು ಅಜಿಲ ಅರಸರ ಸೇನಾಪತಿಗಳ ವಂಶಸ್ಥರಾದ ಬಂಗರ ರಾಜಧಾನಿಯಾಗಿತ್ತು. ಬಂಗರು ಮಂಗಳೂರಿನಲ್ಲಿ ರಾಜ್ಯಭಾರ ಮಾಡುತ್ತಿದ್ದವರ ಸಾಮಂತರಾಗಿದ್ದರು. ಇವರ ಅಧಿಕಾರ ಈಗಿನ ಪುತ್ತೂರು ತಾಲೂಕು, ಬೆಳ್ತಂಗಡಿ ತಾಲೂಕು, ಮಂಗಳೂರು ತಾಲೂಕಿನ ಹಲವು ಪ್ರದೇಶಗಳನ್ನೊಳಗೊಂಡಿತ್ತು. ಬಂಗಾಡಿಯಲ್ಲಿ ಜೀರ್ಣಾವಸ್ಥೆಯಲ್ಲಿರುವ ಬಂಗರ ಮೂಲದೇವರಾದ ಸೋಮನಾಥೇಶ್ವರ ದೇವಾಲಯವಿದೆ. ಪೂರ್ವದಲ್ಲಿ ಪಶ್ಚಿಮಘಟ್ಟ ಪ್ರದೇಶದ ಬಲ್ಲಾಳರಾಯನದುರ್ಗದಲ್ಲಿ ಪಾಳುಬಿದ್ದಿರುವ ಒಂದು ಕೋಟೆ ಕೂಡಾ ಇದೆ.+

ಪ್ರಸ್ತುತ
ತಾಲೂಕು ಕೇಂದ್ರ ಬೆಳ್ತಂಗಡಿಯಿಂದ ಸುಮಾರು ೧೫ ಕಿ.ಮೀ ದೂರದಲ್ಲಿದೆ. ಪಶ್ಚಿಮಘಟ್ಟದ ತಪ್ಪಲಿನ ಒಂದು ಸುಂದರ ಪ್ರದೇಶ.

ದಕ್ಷಿಣ ಕನ್ನಡ ಜಿಲ್ಲೆ
ಬಸ್ರೂರು

ಬಸ್ರೂರು ಉಡುಪಿ ಜಿಲ್ಲೆಯ ಕುಂದಾಪುರ ತಾಲೂಕಿನಲ್ಲಿರುವ ಒಂದು ಸ್ಥಳ.ಐತಿಹಾಸಿಕವಾಗಿ ಇದು ಒಂದು ಬಂದರು ನಗರವಾಗಿತ್ತು.ಇದನ್ನು 'ವಸುಪುರ'.ಬಾರ್ಸೆಲೋರ್,ಬಾರ್ಕೊಲೊರ್,ಬಸ್ನೂರ್,ಬಾರ್ಸ್,ಅಬು-ಸರೂರ್ ಮತ್ತು ಬಾರ್ಸೆಲ್ಲೋರ್ ಎಂದೂ ವಿವಿಧ ಕಾಲಘಟ್ಟದಲ್ಲಿ ಉಲ್ಲೇಖಿಸಲಾಗಿತ್ತು.

ಇತಿಹಾಸ
ಐತಿಹಾಸಿಕವಾಗಿ ಬಸ್ರೂರು ಒಂದು ಮುಖ್ಯ ಬಂದರು ನಗರವಾಗಿ ಗುರುತಿಸಲ್ಪಟ್ಟಿತ್ತು.ಪುರಾಣದ ಪ್ರಕಾರ ಇದು ವಸು ಚಕ್ರವರ್ತಿಯ ರಾಜಧಾನಿಯಾಗಿದ್ದು, ಅವನು ಹಲವಾರು ದೇಗುಲಗಳನ್ನು, ಕೆರೆಗಳನ್ನು ಕಟ್ಟಿಸಿದ.೧೭ ಮತ್ತು ೧೮ ನೆಯ ಶತಮಾನದ ಶಾಸನಗಳಲ್ಲಿ ಇದನ್ನು ವಸುಪುರ ಎಂದೇ ಉಲ್ಲೇಖಿಸಲಾಗಿದೆ
 ಮೊರೊಕ್ಕೋದ ಯಾತ್ರಿ ಇಬಿನ್ ಬಟೂಟ ಉಲ್ಲೇಖಿಸಿದ ಅಬು-ಸರೂರ್ ಮತ್ತು ಟಾಲೆಮಿಯ ಭೂಪಟದಲ್ಲಿರುವ ಬಾರ್ಸೆಲೋರ್ ಎಂಬ ಸ್ಥಳವೂ ಇದೇ ಬಸ್ರೂರು ಆಗಿತ್ತು ಎಂದು ವಿದ್ವಾಂಸರ ಅಭಿಪ್ರಾಯವಾಗಿದೆ.೧೫೧೪ರಲ್ಲಿ ಬಾರ್ಬೋಸ ಉಲ್ಲೇಖಿಸಿದಂತ ಇಲ್ಲಿಗೆ ಮಲಬಾರ್, ಏಡೆನ್,ಒರ್ಮುಜ್  ಮುಂತಾದ ಸ್ಥಳಗಳಿಂದ ಹಲವಾರು ಹಡಗುಗಳು ಬರುತ್ತಿದ್ದು, ಇದೊಂದು ಮುಖ್ಯ ವ್ಯಾಪಾರ ಕೇಂದ್ರವಾಗಿತ್ತು.೧೬ನೆಯ ಶತಮಾನದಲ್ಲಿ ಇದು ಪೋರ್ಚುಗೀಸರ ವಶದಲ್ಲಿತ್ತು.

ಉಲ್ಲೇಖಗಳು

ಉಡುಪಿ ಜಿಲ್ಲೆ
ಕ್ರಿಯಾಪದ

ಕ್ರಿಯಾಪದ‎(kriyāpada) ಪದವನ್ನು ಇಂಗ್ಲಿಷ್‍ನಲ್ಲಿ verb ಎಂದು ಕರೆಯುತ್ತಾರೆ.   ಕ್ರಿಯೆ ಎಂದರೆ ಕೆಲಸ.  ಕ್ರಿಯೆಗೆ ಕಾರಣವಾದವುಗಳು ಕಾರಕಗಳು.  ಕಾರಕ ಎಂದರೆ ಚಾಲಕ, ಪ್ರಚೋದಕ ಎಂಬ ಅರ್ಥಗಳಿವೆ.  ಕೆಲಸವನ್ನು ಸೂಚಿಸುವ ಪದಗಳನ್ನು ಕ್ರಿಯಾಪದಗಳು ಎಂದು ಕರೆಯುತ್ತಾರೆ.

ಉದಾ:

(i) ತಾಯಿಯು ಅಡಿಗೆಯನ್ನು ಮಾಡುತ್ತಾಳೆ.

(ii) ತಂದೆಯು ಕೆಲಸವನ್ನು ಮಾಡಿದನು.

(iii) ಅಣ್ಣ ಊಟವನ್ನು ಮಾಡುವನು.

(iv) ದೇವರು ಒಳ್ಳೆಯದನ್ನು ಮಾಡಲಿ.

(vi) ಅವನು ನಾಳೆಯದಿನ ಮಾಡಾನು (ಮಾಡಿಯಾನು).

(vii) ಅವನು ಊಟವನ್ನು ಮಾಡನು.

ಮೇಲೆ ಇರುವ ವಾಕ್ಯಗಳಲ್ಲಿ ದಪ್ಪಕ್ಷರದಲ್ಲಿರುವ ಪದಗಳಾದ- ಮಾಡುತ್ತಾಳೆ, ಮಾಡಿದನು, ಮಾಡುವನು, ಮಾಡಲಿ, ಮಾಡಾನು (ಮಾಡಿಯಾನು), ಮಾಡನು- ಇವೆಲ್ಲ ಒಂದೊಂದು ಕ್ರಿಯೆಯು ಪೂರ್ಣಗೊಂಡ ಅರ್ಥಕೊಡುವಂಥ ಪದಗಳಾಗಿವೆ. ಆದುದರಿಂದ ಹೀಗೆ ಪೂರ್ಣಗೊಂಡ ಒಂದು ಕ್ರಿಯೆಯ ಅರ್ಥಕೊಡುವ ಪದಗಳನ್ನು ಸಾಮಾನ್ಯವಾಗಿ ಕ್ರಿಯಾಪದ ಎನ್ನುತ್ತೇವೆ.

ಮೇಲೆ ಹೇಳಿದ ಆರು ಕ್ರಿಯಾಪದಗಳಿಗೆಲ್ಲ ಮೂಲ ಮಾಡು ಎಂಬ ಶಬ್ದವಾಗಿದೆ. ಇದು ಕ್ರಿಯೆಯ ಅರ್ಥವನ್ನು ಕೊಡುವ ಮೂಲ ರೂಪವೇ ಆಗಿದೆ.

ಮಾಡು ಎಂಬ ಈ ಮೂಲರೂಪಕ್ಕೆ ಅನೇಕ ಪ್ರತ್ಯಯಗಳು ಸೇರಿದ ಮೇಲೆ ಅದು ವಿವಿಧ ರೂಪಗಳನ್ನು ಹೊಂದಿ ವಿವಿಧವಾದ ಕ್ರಿಯೆಯನ್ನು ಸೂಚಿಸುವ ಕ್ರಿಯಾಪದವಾಗುವುದು.  ಇಂಥ ಕ್ರಿಯಾಪದದ ಮೂಲರೂಪವನ್ನು ಕ್ರಿಯಾಪ್ರಕೃತಿ ಅಥವಾ ಧಾತು ಎನ್ನುವರು.  ಇದರ ಸೂತ್ರವನ್ನು ಮುಂದಿನಂತೆ ಹೇಳಬಹುದು.

ಕ್ರಿಯಾರ್ಥವನ್ನು ಕೊಡುವುದಾಗಿಯೂ, ಪ್ರತ್ಯಯವನ್ನು ಹೊಂದದೆಯೂ ಇರುವ ಶಬ್ದಕ್ಕೆ ಕ್ರಿಯಾಪ್ರಕೃತಿ ಅಥವಾ ಧಾತು ಎನ್ನುವರು.

ಇಂಥ ಧಾತುಗಳು ಎರಡು ವಿಧ.

(೧) ಮೂಲಧಾತುಗಳು- ಉದಾಹರಣೆಗೆ:- ಮಾಡು, ತಿನ್ನು, ಹೋಗು, ಬರು, ಮಲಗು, ಏಳು, ನಡೆ, ನೋಡು, ಓಡು, ನಿಲ್ಲು, ಓದು, ಆಗು, ಹೊಳೆ, ಬದುಕು, ಇಕ್ಕು, ಮುಗಿ, ತೂಗು, ಹಿಗ್ಗು, ನಡುಗು, ಮಿಂಚು, ಮೆಟ್ಟು, ಹಂಚು, ಅಂಜು, ಈಜು, ಉಜ್ಜು, ದಾಟು, ಹುಟ್ಟು, ಒಕ್ಕು, ತುಂಬು, ಮುಚ್ಚು, ಹಿಡಿ, ಕೊಡು, ಹರಡು, ಇಡು, ಪಡೆ, ಕುಣಿ, ಕಾಣು, ಸುತ್ತು, ಒತ್ತು, ಎತ್ತು, ಬಿತ್ತು, ತೆರು, ಒದೆ, ತಿದ್ದು, ಹೊಡೆ, ಬಡಿ, ಬರೆ, ನೆನೆ, ಎನ್ನು, ಒಪ್ಪು, ತಪ್ಪು, ನಂಬು, ಉಬ್ಬು, ಕಾ, ಬೇ, ಮೀ, ಮೇ, ಚಿಮ್ಮು, ಹೊಯ್, ಬಯ್, ಸುಯ್, ಕೊಯ್, ತೆಯ್, ಸುರಿ, ಅರಿ, ಹೀರು, ಸೇರು, ಸೋಲು, ಹೊಲಿ, ಬಲಿ, ಹೇಸು, ಅರಸು, ಹುಡುಕು, ಬಳಸು, ಗುಡಿಸು, ಚೆಲ್ಲು, ತೊಳೆ, ಬೆಳಗು, ಬಡಿಸು, ಇಳಿ, ಏರು, ಹೊಗಳು, ತೆಗಳು, ಬಾಳು, ಬೀಳು, ತಾಳು, ಎಳೆ, ಕಳಿ, ಸೆಳೆ, ತಿಳಿ, ಸುಳಿ, ಕೊರೆ-ಇತ್ಯಾದಿ.

ಮೇಲೆ ಹೇಳಿದವುಗಳಲ್ಲದೆ ಇನ್ನೂ ಅನೇಕ ಧಾತುಗಳಿವೆ.  ಈ ಎಲ್ಲ ಧಾತುಗಳಿಂದ ಆದ ವಿವಿಧ ಪ್ರತ್ಯಯಗಳನ್ನು ಹೊಂದಿ ವರ್ತಮಾನ, ಭೂತ, ಭವಿಷ್ಯತ್‌ಕಾಲಗಳಲ್ಲೂ ವಿಧ್ಯರ್ಥ, ಸಂಭಾವನಾರ್ಥ, ನಿಷೇಧಾರ್ಥಗಳಲ್ಲೂ ನಾವು ಅನೇಕ ಕ್ರಿಯಾಪದಗಳನ್ನು ಪ್ರತಿನಿತ್ಯ ಭಾಷೆಯಲ್ಲಿ ಬಳಸುತ್ತೇವೆ.

(೨) ಸಾಧಿತ ಧಾತು (ಪ್ರತ್ಯಯಾಂತ ಧಾತು)- ಒಮ್ಮೊಮ್ಮೆ ನಾವು ನಾಮಪ್ರಕೃತಿಗಳನ್ನೇ ಧಾತುಗಳನ್ನಾಗಿ ಮಾಡಿಕೊಂಡು ಕ್ರಿಯಾಪ್ರಕೃತಿಗಳಿಗೆ ಹತ್ತುವ ಪ್ರತ್ಯಯ ಹಚ್ಚಿ ಕ್ರಿಯಾಪದಗಳ ನ್ನಾಗಿ ಮಾಡಿ ಹೇಳುತ್ತೇವೆ.

ಉದಾಹರಣೆಗೆ:- ಅವನು ಆ ಗ್ರಂಥವನ್ನು ಕನ್ನಡಿಸಿದನು.  ಕನ್ನಡ ಎಂಬುದು ನಾಮಪ್ರಕೃತಿಯಾಗಿದೆ.  ಇದು ಧಾತುವಲ್ಲ.  ಇದರ ಮೇಲೆ ಇಸು ಪ್ರತ್ಯಯ ಹಚ್ಚಿ ಕನ್ನಡಿಸು ಎಂದು ಆಗುವುದಿಲ್ಲವೆ? ಹೀಗೆ ಕನ್ನಡಿಸು ಎಂದಾದ ಮೇಲೆ ಇದು ಧಾತುವೆನಿಸುತ್ತದೆ.  ಇದರ ಮೇಲೆ ಧಾತುಗಳ ಮೇಲೆ ಸೇರಬೇಕಾದ ಎಲ್ಲ ಪ್ರತ್ಯಯಗಳು ಸೇರಿ-ಕನ್ನಡಿಸುತ್ತಾನೆ, ಕನ್ನಡಿಸಿದನು, ಕನ್ನಡಿಸುವನು, ಕನ್ನಡಿಸಲಿ, ಕನ್ನಡಿಸಾನು, ಕನ್ನಡಿಸನು-ಇತ್ಯಾದಿ ಕ್ರಿಯಾಪದಗಳಾಗಿ ಬಳಸಲ್ಪಡುತ್ತವೆ.  ಇಂಥ ಧಾತುಗಳನ್ನೇ ನಾವು ಸಾಧಿತಧಾತು ಅಥವಾ ಪ್ರತ್ಯಯಾಂತಧಾತು ಗಳೆಂದು ಕರೆಯುತ್ತೇವೆ.

ಪ್ರತ್ಯಯಾಂತ ಧಾತು (ಸಾಧಿತ ಧಾತು):- ಕೆಲವು ನಾಮ ಪ್ರಕೃತಿಗಳ ಮೇಲೂ, ಧಗ ಧಗ, ಛಟ ಛಟ ಮೊದಲಾದ ಅನುಕರಣ ಶಬ್ದಗಳ ಮೇಲೂ ಇಸು ಎಂಬ ಪ್ರತ್ಯಯ ಸೇರಿದಾಗ ಅವು ಪ್ರತ್ಯಯಾಂತ ಧಾತುಗಳೆನಿಸುತ್ತವೆ. ಇವಕ್ಕೆ ಸಾಧಿತ ಧಾತುಗಳೆಂದೂ ಹೆಸರು.

ಉದಾಹರಣೆಗೆ:-

ಅನುಕರಣ ಶಬ್ದಗಳು ಧಾತುಗಳಾಗುವುದಕ್ಕೆ ಉದಾಹರಣೆ:-

ಉಲ್ಲೇಖ
೩. http://dnshankarabhat.net/tag/%E0%B2%95%E0%B3%8D%E0%B2%B0%E0%B2%BF%E0%B2%AF%E0%B2%BE%E0%B2%AA%E0%B2%A6/
ವ್ಯಾಕರಣ
ರುದನೂರ

ರುದನೂರ ಇದು ಕರ್ನಾಟಕ ರಾಜ್ಯದ ಕಲಬುರ್ಗಿ ಜಿಲ್ಲೆಯ
ಚಿಂಚೋಳಿ ತಾಲ್ಲೂಕಿನ ಸುಲಪೇಟ ವಲಯದಲ್ಲಿ ಬರುವ ಗ್ರಾಮ. ಈ ಗ್ರಾಮವನ್ನು ರುದ್ನೂರ ಎಂದೂ ಕೂಡ ಬರೆಯುತ್ತಾರೆ.  
ಈ ಊರಿನ ಮುಖ್ಯ ಬೆಳೆ ತೊಗರಿ,  ಉದ್ದು, ಹೆಸರು, ಕಡಲೆ. 
ಇಲ್ಲಿನ ಮುಖ್ಯ ಪ್ರೇಕ್ಷಣೀಯ ಸ್ಥಳ ಶ್ರೀ ತೋಂಟದಾರ್ಯ ಸಿದ್ದೇಶ್ವರ ಮಠ. 
ಈ ಗ್ರಾಮಕ್ಕೆ ಹೋಗುವ ಮಾರ್ಗ: ಕಲಬುರ್ಗಿ-ಸೇಡಂ-ಎಲ್ಲಮಗೇಟ-ರುದ್ನೂರ.
ಸೇಡಂನಿಂದ 14 ಕಿಲೋಮೀಟರ್ ಅಂತರದಲ್ಲಿ ಇದೆ.
ಈ ಗ್ರಾಮಕ್ಕೆ  ಅತಿ ಸಮೀಪದಲ್ಲಿ ಚಿಂತಪಳ್ಳಿ, ಭೂತಪುರ, ರಾಯಕೋಡ ಗ್ರಾಮಗಳನ್ನು ಕಾಣಬಹುದು.

ಕಲಬುರಗಿಯನ್ನು ಹಿಂದಿನ ದಿನಗಳಲ್ಲಿ 'ಕಲಬುರ್ಗಿ' ಎಂದು ಕನ್ನಡದಲ್ಲಿ ಕರೆಯಲಾಗುತ್ತಿತ್ತು . ಇದರ ಅರ್ಥ ಕಲ್ಲಿನ ಭೂಮಿ ಎಂದು . ಕಲಬುರಗಿ ಜಿಲ್ಲೆಯು ಕರ್ನಾಟಕ ರಾಜ್ಯದ ಉತ್ತರ ಭಾಗದಲ್ಲಿದೆ. ಮುಂಚಿನ ದಿನಗಳಲ್ಲಿ, ಕಲಬುರಗಿ ಹೈದರಾಬಾದ್ ಕರ್ನಾಟಕ ಪ್ರದೇಶದ ಜಿಲ್ಲೆಯಾಗಿತ್ತು ಮತ್ತು ರಾಜ್ಯಗಳ ಮರು ಸಂಸ್ಥೆಯ ನಂತರ ಕರ್ನಾಟಕದ ಭಾಗವಾಯಿತು.

ಈ ಜಿಲ್ಲೆಯ ಇತಿಹಾಸ ೬ನೇ ಶತಮಾನ ಎ.ಡಿ. ರಾಷ್ಟ್ರಕೂಟರು ಹಳೆಯ ಪ್ರದೇಶದ ನಿಯಂತ್ರಣವನ್ನು ಪಡೆದುಕೊಂಡಿತು. ಆದರೆ ಚಾಲುಕ್ಯರು ಅಲ್ಪ ಅವಧಿಯಲ್ಲಿ ತಮ್ಮ ಸ್ಥಳವನ್ನು ಮತ್ತೆ ಪಡೆದು ಇನ್ನೂರು ವರ್ಷಗಳು ಆಳಿದರು. ನಂತರ ಕಲಹರಿಯವರು 12 ನೇ ಶತಮಾನದ ತನಕ ಆಳ್ವಿಕೆ ನಡೆಸಿದರು. 

ಗುಲ್ಬರ್ಗ ಜಿಲ್ಲೆ
ಬೆಳ್ಳಾರೆ

ಬೆಳ್ಳಾರೆ ದಕ್ಷಿಣ ಕನ್ನಡ ಜಿಲ್ಲೆಯ ಸುಳ್ಯ ತಾಲೂಕಿನಲ್ಲಿರುವ ಒಂದು ಪಟ್ಟಣ. ಇದು ಸುಳ್ಯದಿಂದ ೧೮ ಕಿ.ಮೀ ಹಾಗೂ ಪುತ್ತೂರಿನಿಂದ ೨೬ ಕಿ.ಮೀ ದೂರದಲ್ಲಿದೆ. ಕುಕ್ಕೆ ಸುಬ್ರಹ್ಮಣ್ಯ ರಸ್ತೆಯಲ್ಲಿದೆ.

ಇತಿಹಾಸ
ಇದು ಐತಿಹಾಸಿಕವಾಗಿ ನಾಲ್ಕು ಮಾಗಣೆಗಳ ಮುಖ್ಯ ಸ್ಥಳವಾಗಿತ್ತು. ಇದು ಬಲ್ಲಾಳ ವಂಶದವರ ಮೂಲಸ್ಥಳವಾಗಿದ್ದು ಅವರು ಕಟ್ಟಿಸಿದ ಬಸದಿ ಈಗಲೂ ಇದೆ.ಇಕ್ಕೇರಿಯ ವೆಂಕಟಪ್ಪ ನಾಯಕ ಇಲ್ಲಿ ಕೋಟೆ ಕಟ್ಟಿಸಿದ.ಮುಂದೆ ಇಕ್ಕೇರಿಯ ನಾಯಕರು ಈ ನಾಲ್ಕು ಮಾಗಣೆಗಳನ್ನು ಕೊಡಗಿನ ರಾಜರಿಗೆ ಒಪ್ಪಿಸಿದರು.೧೭೭೫ರಲ್ಲಿ ಟಿಪ್ಪು ಸುಲ್ತಾನನು ಇದನ್ನು ವಶಪಡಿಸಿಕೊಂಡನಾದರೂ ಅವನ ಪತನಾನಂತರ ೧೭೯೯ರಲ್ಲಿ ಬ್ರಿಟಿಷರು ಇದನ್ನು ಕೊಡಗಿನ ರಾಜರಿಗೆ ಮರಳಿಸಿದರು

ಉಲ್ಲೇಖಗಳು

ದಕ್ಷಿಣ ಕನ್ನಡ ಜಿಲ್ಲೆ
ಮಹಾರಾಷ್ಟ್ರ ಏಕೀಕರಣ ಸಮಿತಿ

ಮಹಾರಾಷ್ಟ್ರ ಏಕೀಕರಣ ಸಮಿತಿ (, MES) ಬೆಳಗಾವಿ ಜಿಲ್ಲೆಯ ಒಂದು ಪ್ರಾದೇಶಿಕ ಪಕ್ಷ. ಈ ಪಕ್ಷ ಬೆಳಗಾವಿಯನ್ನು ಮಹಾರಾಷ್ಟ್ರಕ್ಕೆ ವಿಲೀನಗೊಳಿಸುವ ಸ್ಥಾಪಿಸಲಾಯಿತು. ಇದು ಆ ಪ್ರದೇಶದ ಮರಾಠಿ ಮಾತನಾಡುವ ಜನರು ಪ್ರತಿನಿಧಿಸುವುದಾಗಿ ಸಮರ್ಥಿಸಿಕೊಳ್ಳುತ್ತದೆ.

ಇತಿಹಾಸ
ಮಹಾರಾಷ್ಟ್ರವು ವಾಯುವ್ಯ ಕರ್ನಾಟಕದ ಬೆಳಗಾವಿಯು ತನಗೆ ಸೇರಬೇಕೆಂಬ ಒಂದು ದೀರ್ಘಕಾಲದ ವಿವಾದ ಹೊಂದಿದೆ. ಬೆಳಗಾವಿ ಐತಿಹ್ಯ ಸತ್ಯ ಆಧರಿಸಿ, ಕರ್ನಾಟಕಕ್ಕೆ ಸೇರಿಸಲಾಯಿತು. ಮಹಾರಾಷ್ಟ್ರ ಏಕಿಕರಣ ಸಮಿತಿ ಮಹಾರಾಷ್ಟ್ರಕ್ಕೆ ಬೆಳಗಾವಿ ಪಡೆಯುವ ಏಕೈಕ ಉದ್ದೇಶದಿಂದ ೧೯೪೮ ರಲ್ಲಿ ಅಸ್ತಿತ್ವಕ್ಕೆ ಬಂದಿತು. ಅವರು ಕರ್ನಾಟಕ ರಾಜ್ಯದಲ್ಲಿ ಸಾಕಷ್ಟು ಕಾನೂನು ವಿಧ್ವಂಸಕ ಕೃತ್ಯಗಳನ್ನ ಹುಟ್ಟುಹಾಕಿದ್ದಾರೆ. efhhaq vaf hf  g

ಉಲ್ಲೇಖಗಳು

ರಾಜಕೀಯ ಪಕ್ಷಗಳು
ಸಂಘ-ಸಂಸ್ಥೆಗಳು
ಬೆಳ್ಳೆ

ಬೆಳ್ಳೆ ಉಡುಪಿ ಜಿಲ್ಲೆ ಉಡುಪಿ ತಾಲೂಕಿನ ಒಂದು ಊರು.

ಇತಿಹಾಸ
ಈ ಊರಿನ ಬಳಿ ಇರುವ ಪಾಜಕ ಕ್ಷೇತ್ರ ಪ್ರಸಿದ್ಧವಾದುದು.ಪಾಜಕವು ಮಧ್ವಾಚಾರ್ಯರ ಜನ್ಮಸ್ಥಳವಾಗಿದೆ.ಇಲ್ಲಿ ಕಾಣಿಯೂರು ಮಠಕ್ಕೆ ಸೇರಿದ ಮೂಡುಮಠವಿದೆ.

ಉಡುಪಿ ಜಿಲ್ಲೆ
ಪಾರ್ಶ್ವವಾಯು

ಪಾರ್ಶ್ವವಾಯು ಮೆದುಳಿನ ಜೀವಕೋಶಗಳಿಗೆ ಹಾನಿಯುಂಟಾದಾಗ ಉದ್ಬವಿಸುವ ದೈಹಿಕ ತೊಂದರೆ. ಇದರ ಸಾಮಾನ್ಯ ಲಕ್ಷಣಗಳೆಂದರೆ ಅಂಗಾಂಗಗಳ ಸ್ವಾಧೀನ ತಪ್ಪುವಿಕೆ. ಸಮತೋಲನ, ಮಾತು ಮತ್ತು ದೃಷ್ಟಿ ಸಾಮರ್ಥ್ಯಗಳು ಮಂಕಾಗುವುದು ಅಥವಾ ಪೂರ್ತಿ ಇಲ್ಲದ೦ತಾಗುವುದು. ಈ ಲಕ್ಷಣಗಳು ಮೆದುಳಿನ ಹಾನಿಯಾದ ಭಾಗ ಮತ್ತು ಪ್ರಮಾಣದ ಮೇಲೆ ಅವಲ೦ಬಿತವಾಗಿರುತ್ತವಾದ್ದರಿಂದ ಎಲ್ಲಾ ಪೀಡಿತರಲ್ಲಿ ಒಂದೇ ಬಗೆಯ ಲಕ್ಷಣಗಳು ಕಂಡು ಬರುವುದಿಲ್ಲ.

ಆನಿಯಂತ್ರಿತವಾದ ರಕ್ತದೊತ್ತಡ ಮತ್ತು ಸಕ್ಕರೆ ಖಾಯಿಲೆಗಳು ಪಾರ್ಶ್ವವಾಯು ಉಂಟಾಗಲು ಪ್ರಮುಖ ಕಾರಣ ಎನ್ನಲಾಗಿದೆ. ತಲೆಗೆ ಬಿದ್ದ ಪೆಟ್ಟಿನಿಂದಲೂ ಇದು ಬರುವ ಸಾಧ್ಯತೆ ಇದೆ.

ಮೆದುಳಿನ ಜೀವಕೋಶಗಳಿಗೆ 2 ರೀತಿಯಲ್ಲಿ ಹಾನಿಯುಂಟಾಗುವ ಸಂಭವವಿದೆ. ಒಂದು ಮೆದುಳಿಗೆ ರಕ್ತ ಪೂರೈಸುವ ನಾಳಗಳು ಕಟ್ಟಿಕೊಂಡು ರಕ್ತ ಸಂಚಾರ ಸ್ಥಗಿತಗೊಳ್ಳುವುದರಿಂದ ಮತ್ತೊಂದು ಮೆದುಳಿನ ರಕ್ತನಾಳಗಳು ಒಡೆದು ರಕ್ತ ಸೋರುವಿಕೆಯಾಗುವುದರಿಂದ. ಸಾಮಾನ್ಯವಾಗಿ ಮೆದುಳಿನ CT ಸ್ಕ್ಯಾನಿಂಗ ಮಾಡುವುದರಿಂದ ಅಲ್ಲಿ ಉಂಟಾಗಿರುವ ಹಾನಿಯ ರೀತಿ ಮತ್ತು ಪ್ರಮಾಣವನ್ನು ಕಂಡು ಹಿಡಿದು ಮುಂದಿನ ಉಪಚಾರವನ್ನು ನಿರ್ಧರಿಸಲಾಗುತ್ತದೆ. 

ಪಾರ್ಶ್ವವಾಯುವಿನ ಲಕ್ಷಣಗಳು ಶುರುವಾದ ಸಮಯದಿಂದ 4 ರಿಂದ 6 ಗಂಟೆಯ ಸಮಯದೊಳಗೆ ಪೀಡಿತರಿಗೆ ಸೂಕ್ತ ಚಿಕಿತ್ಸೆ ಸಿಕ್ಕಲ್ಲಿ ಸಂಪೂರ್ಣ ಗುಣಹೊಂದುವ ಸಾಧ್ಯತೆ ಇರುತ್ತದೆ. ಆದ್ದರಿಂದ ಪಾರ್ಶ್ವವಾಯು ಪೀಡಿತರನ್ನು ಆದಷ್ಟು ತ್ವರಿತವಾಗಿ ಆಸ್ಪತ್ರೆಗೆ ಸಾಗಿಸುವುದು ಬಹು ಮುಖ್ಯವಾದದ್ದು.

ಮೆದುಳಿನ ಜೀವಕೋಶಗಳಿಗುಂಟಾಗುವ ಹಾನಿ ಶಾಶ್ವತ ರೀತಿಯದ್ದಾಗಿರುವುದರಿಂದ ಸತ್ತ ಜೀವಕೋಶಗಳು ನಿರ್ವಹಿಸುತ್ತಿದ್ದ ಮೆದುಳಿನ ಕಾರ್ಯ ಕುಂಠಿತಗೊಳ್ಳುತ್ತದೆ ಅಥವಾ ಸ್ಥಗಿತ ಗೊಳ್ಳುತ್ತದೆ.

ರೋಗಗಳು
ಮೃದುಲಾ (ಪುಸ್ತಕ)

ಮೃದುಲಾ - ಆತ್ಮದ ಹಕ್ಕಿಯ ಹಾಡು 2013ರಲ್ಲಿ ಪ್ರಕಟಿತವಾದ ಕಾದಂಬರಿ. ಲೇಖಕರಾದ ಇಂದ್ರಕುಮಾರ್ ಎಚ್.ಬಿ. ಅವರ ಮೊದಲ ಕಾದಂಬರಿ. ಇದು ಸಾಫ್ಟ್ ವೇರ್ ಪ್ರಪಂಚದಲ್ಲಿ ನಡೆಯುವ ಕಥೆ. ಗೌತಮ್ ನಿಷಾಧ್, ಮನಸ್ವಿ ಹಾಗೂ ಕಾತ್ಯಾಯಿನಿ ಈ ಕಾದಂಬರಿಯ ಮುಖ್ಯ ಪಾತ್ರಗಳು.

ನಾ. ದಾಮೋದರ ಶೆಟ್ಟಿ ಅವರು ಬರೆದ ಮುನ್ನುಡಿಯಿಂದ ಆಯ್ದ ಭಾಗ:

ಈ ಕಾದಂಬರಿಯಲ್ಲಿ ಪಾತ್ರಗಳು ಕಡಿಮೆ. ಅವು ಮಾಡುವ ದುಡಿಮೆ ಕಡಿಮೆಯದ್ದಲ್ಲ. ಕಾದಂಬರಿಕಾರ ತಾನು ಆಯ್ದುಕೊಂಡ ಕಥಾವಸ್ತುವಿನ ಜೊತೆ ತೋರಿಸುವ ತಾದಾತ್ಮ್ಯಕ್ಕೆ ಅಪಾರ ಬೆಲೆಯಿದೆ. ಇಂದ್ರಕುಮಾರ್ ವೃತ್ತಿಯಲ್ಲಿ ಅಧ್ಯಾಪಕರಾಗಿದ್ದರೂ ಸಾಫ್ಟ್‌ವೇರ್ ಎಂಜಿಯರ್‌ಗಳ ಬದುಕಿನೊಳಕ್ಕೆ ಪರಕಾಯ ಪ್ರವೇಶ ಮಾಡಿ ಅಲ್ಲಿನ ಸಕಲವನ್ನೂ ಶೋಧಿಸಿದ್ದಾರೆ. ಅಲ್ಲಿ ಬಳಸಲಾಗುವ ತಾಂತ್ರಿಕ ಪದಗಳನ್ನು ಕರಗತಮಾಡಿದ್ದಾರೆ. ಒಂದು ಸಾಫ್ಟ್‌ವೇರ್ ಕಂಪೆನಿಯನ್ನೇ ಕಣ್ಣಮುಂದೆ ಅನಾವರಣಗೊಳಿಸುತ್ತಾರೆ. ಸಾಮಾನ್ಯವಾಗಿ ಎಂಜಿನಿಯರ್‌ಗಳ ಪ್ರತಿಭೆ ಅಷ್ಟಕ್ಕೇ ಸೀಮಿತವಾಗುವುದು ಅಧಿಕ. ಆದರೆ ಇಲ್ಲಿ ಬರುವ ಗೌತಮ ಒಳ್ಳೆಯ ಅಂತಾರಾಷ್ಟ್ರೀಯ ಗುಣಮಟ್ಟದ ಕಲಾವಿದನೂ ಹೌದು. ಆದರೆ ಚಾಂಚಲ್ಯಕ್ಕೆ ಶರಣಾಗಬೇಕಾದ ಅನಿವಾರ್ಯತೆಯಲ್ಲಿ ಆತ ಪರಿತಪಿಸುತ್ತಾನೆ. ರೂಪದರ್ಶಿಯಾದ ಆತನ ಪತ್ನಿ ಮನಸ್ವಿಗೊ ತನ್ನ ರೂಪದ ಬಗ್ಗೆ ಕಾಳಜಿ. ಪರಿಣಾಮವಾಗಿ ಮಕ್ಕಳ ಮಹತ್ವಕ್ಕೆ ಕಿವುಡಾಗುತ್ತಾಳೆ. ಬದುಕಿನ ಸಕಲ ಜಂಜಡಗಳ ನಡುವೆ ಒದ್ದಾಡುವ ಆದರೆ ನಿರ್ಮಲ ಮನಸ್ಸನ್ನು ಕಾಪಾಡುವ ಕಾತ್ಯಾಯಿನಿ ಎನ್ನುವ ನಿಗೂಢ ಕನ್ಯೆ ಕೊನೆಗೂ ಮೃದುಲಾ ಎಂಬ ಗೌತಮನಿಟ್ಟ ಹೆಸರಿಗೆ ಅರ್ಹಳಾಗುತ್ತಾಳೆ.

ಇಂದ್ರಕುಮಾರ್ ಈ ಕಾದಂಬರಿಯನ್ನು ಸಣ್ಣಕತೆಯ ವಿಸ್ತೃತರೂಪ ಎಂಬ ನೆಲೆಯಲ್ಲಿ ರಚಿಸಿದ್ದಾರೆ. ಬೃಹತ್ತಾದ ಕಾಂಡದ ಮೂಲಕ ಹೊರಹೊರಡುವ ರೆಂಬೆಕೊಂಬೆಗಳ ಆಲದಮರವನ್ನಿಲ್ಲಿ ಸೃಜಿಸಹೋಗಿಲ್ಲ.

ಆದರೆ ಸಿದ್ಲಿಂಗು, ಜಗನ್, ನಿಂಗಮ್ಮನಂಥ ಪಾತ್ರಗಳು ಕೂಡ ಇಲ್ಲಿ ಮಹತ್ವದ ಪಾತ್ರಗಳೆ. ಇಂಥ ಕಾದಂಬರಿಗಳಲ್ಲಿ ವಸ್ತುನಿಷ್ಠ ಹಾಗೂ ಸಹಜ ಚಲನೆ ಇರುವುದರಿಂದ ಓದುಗರಿಗೆ ಅವು ಅಂತೆಯೇ ನಾಟುತ್ತದೆ. ಅದು ಜನಪ್ರಿಯ ಕಾದಂಬರಿಗೂ ಈ ಬಗೆಯ ಸಹಜ ಚಿತ್ರಣಗಳಿಂದ ಕೂಡಿದ ಕಾದಂಬರಿಗೂ ಇರುವ ವ್ಯತ್ಯಾಸ. ಕೊನೆಯ ಕೆಲವು ತಿರುವುಗಳು ತುಸು ಸಿನಿಮೀಯವೆನಿಸಿದರೂ ಕಾದಂಬರಿಯ ಸಂಘರ್ಷವು ನಾಳೆಯ ಚಿಗುರಿನ ಕನಸಿನೊಂದಿಗೆ, ಪರಿಶುದ್ಧವಾದ ಮನಸ್ಸಿನೊಂದಿಗೆ ಮುಕ್ತಾಯ ಕಾಣುತ್ತದೆಯಲ್ಲ; ಅದು ಮುಖ್ಯ.

ಕಾದಂಬರಿಯಲ್ಲಿ ಬಳಕೆಯಾದ ಭಾಷೆ ತುಂಬ ಸೊಗಸಾಗಿದೆ. ಷಟ್ಪದಿ ವಿಭಕ್ತಿ ಪ್ರತ್ಯಯದ ಮೂಲಕ ದ್ವಿತೀಯ ವಿಭಕ್ತಿ ಪ್ರತ್ಯಯದ ಕಸುವನ್ನು ಕಂಡುಕೊಳ್ಳುವ ಇಂದ್ರಕುಮಾರ್ ಅವರ ಪ್ರಯತ್ನ ಸೊಗಸಾಗಿದೆ. ಅನೇಕ ಸಂದರ್ಭಗಳಲ್ಲಿ ಇದು ಯಶಸ್ವಿಯಾಗಿದೆ. ಈ ಪ್ರಯೋಗವನ್ನು ಇನ್ನಷ್ಟು ಎಚ್ಚರಿಕೆಯಿಂದ ಮಾಡುತ್ತ ಹೋದಲ್ಲಿ ಇಂದ್ರಕುಮಾರ್ ತನ್ನದೇ ಆದ ಛಾಪೊಂದನ್ನು ಒತ್ತುವ ಸಾಧ್ಯತೆಯಿದೆ.

ಕಾತ್ಯಾಯಿನಿ ಎಂಬ ಸಾಮಾನ್ಯ ಹುಡುಗಿಯೊಬ್ಬಳು ಮೃದುಲಾ ಆಗಿ ಅಸಾಮಾನ್ಯ ಮಟ್ಟಕ್ಕೇರಿ ಓದುಗರ ಆತ್ಮದಲ್ಲಿಯೂ ಉಳಿಯುವಂತಾಗುವುದು ಕಾದಂಬರಿಯ ಹೆಚ್ಚುಗಾರಿಕೆ. ಕಾದಂಬರಿಯ ಹಿನ್ನೆಲೆಯ ಕುರಿತು ದಟ್ಟವಾಗಿ ಅಧ್ಯಯನ ನಡೆಸಿ ಬಳಿಕ ಅದಕ್ಕೆ ಕಥಾವಸ್ತುವನ್ನು ಪೊಣಿಸಿ ಬೆಳೆಸುವ ಎಚ್ಚರಿಕೆಯೂ ಈ ಕಾದಂಬರಿಯಲ್ಲಿ ಇದೆ. ಹಾಗಾಗಿಯೇ 'ಮೃದುಲಾ - ಆತ್ಮದ ಹಕ್ಕಿಯ ಹಾಡು' ನಿರ್ದಿಷ್ಟ ದೃಷ್ಟಿಕೋನದಲ್ಲಿ ಸೃಷ್ಟಿಗೊಂಡ ಪರಿಪೂರ್ಣ ಕಾದಂಬರಿ.

ಬಾಹ್ಯ ಸಂಪರ್ಕ
ಚುಕುಬುಕ್ಕು ಜಾಲತಾಣದಲ್ಲಿ

ಕಾದಂಬರಿಗಳು
 ಕನ್ನಡ ಕಾದಂಬರಿಗಳು
ಫ್ರಾನ್ಸಿಸ್ ಕನ್ನಿಂಗ್‌ಹ್ಯಾಮ್

ಫ್ರಾನ್ಸಿಸ್ ಕನಿಂಗ್‌ಹ್ಯಾಮ್,(ಜನನ ೧೮೨೦ ಡಿಸೆಂಬರ್ ೩- ಮರಣ ೧೮೭೫) ಮದ್ರಾಸ್ ಸೈನ್ಯದಲ್ಲಿ  ಆಫೀಸರ್ ಆಗಿದ್ದ,  ಸ್ಕಾಟಿಷ್ ಕುಟುಂಬದಲ್ಲಿ ಜನಿಸಿದ ಒಬ್ಬ ವ್ಯಕ್ತಿ. ಆಗಿನ ಮೈಸೂರು ಸಂಸ್ಥಾನದಲ್ಲಿ ಅಸ್ತಿತ್ವದಲ್ಲಿದ್ದ, ಮಾರ್ಕ್ ಕಬ್ಬನ್ ನೇತೃತ್ವದ ಮೈಸೂರಿನ ನಾಗರಿಕ ಆಯೋಗದ ಸದಸ್ಯರಾಗಿ ಸೇವೆ ಸಲ್ಲಿಸಿದ್ದರು.

ಕುಟುಂಬ
ಫ್ರಾನ್ಸಿಸ್ ಕನ್ನಿಂಗ್‌ಹ್ಯಾಮ್‌ನ ತಂದೆ, ಕವಿ ಅಲನ್ ಕನ್ನಿಂಗ್‌ಹ್ಯಾಮ್, ತಾಯಿ ಜೀನ್ ವಾಕರ್. 'ಹಿಸ್ಟರಿ ಆಫ್ ಸಿಖ್' ಪುಸ್ತಕದ ಕರ್ತೃ ಜೋಸೆಫ್ ಡವೆ ಮತ್ತು ಪುರಾತತ್ವಶಾಸ್ತ್ರಜ್ಞ ಅಲೆಕ್ಸಾಂಡರ್ ಕನ್ನಿಂಗ್‌ಹ್ಯಾಮ್(ಭಾರತೀಯ ಪುರಾತತ್ತ್ವ ಸರ್ವೇಕ್ಷಣಾ ಸಂಸ್ಥೆಯ ಸ್ಥಾಪಕ) ಇಬ್ಬರು ಫ್ರಾನ್ಸಿಸ್‌ನ ಅಣ್ಣಂದಿರು. ಒಟ್ಟಿಗೆ ತಮ್ಮ ವೃತ್ತಿಜೀವನವನ್ನು ಹಂಚಿಕೊಂಡರು. ಈ ಸೋದರರ ಕೆಡೆಟ್ ಶಿಪ್ಸ್ ಒಬ್ಬ ಸ್ನೇಹಿತನ ಮುಖಾಂತರ ದೊರೆಯಿತು. ಸರ್ ವಾಲ್ಟರ್ ಸ್ಕಾಟ್, ರಾಬರ್ಟ್ ಡುಂಡಾಸ್ ಜೊತೆ ತುಂಬಾ ಸಲಿಗೆಯಿಂದಿದ್ದರು. ಬೇರೆಯವರು ಸ್ಕಾಟಿಷ್ ಇತ್ತು. ಬೋರ್ಡ್ ಆಫ್ ಕಂಟ್ರೋಲ್ ನಲ್ಲಿ ಕೆಲಸದಲ್ಲಿದ್ದರು. ಬ್ರಿಟಿಷ್  ಈಸ್ಟ್ ಇಂಡಿಯಾ ಕಂಪೆನಿಯ ಮಿಲಿಟರಿ ಸೆಮಿನರಿಯಲ್ಲಿ ಟ್ರೇನಿಂಗ್ ಪಡೆದ ಬಳಿಕ, 'ಆಡಿಸ್ ಕೋಂಬ್', ನಂತರ ಸರ್ರೆ, ಪ್ರಾನ್ಸಿಸ್ ಗೆಝೆಟೆಡ್ ಆದರು. ೧೮೩೮ ರಲ್ಲಿ ೨೩ ನೆಯ ಫೀಲ್ಡ್ ಇಂಜಿನಿಯರ್ ಪದವಿಗೆ ಏರಿದರು.

ಆಫ್ಘಾನ್ ಯುದ್ಧದಲ್ಲಿ ಭಾಗವಹಿಸಿದ್ದರು
ರಾಬರ್ಟ್ ಸೇಲ್ ಜೊತೆ ಜಲಾಲಾಬಾದ್ ನಲ್ಲಿ ೧೮೫೦ ರ ಮೊದಲ ಆಫ್ಗನ್ ಯುದ್ಧದಲ್ಲಿ ಪಾಲ್ಗೊಂಡಿದ್ದರು. ಆಗ ಮೈಸೂರ್ ಕಮೀಶನ್ ಗೆ ವರ್ಗವಾಗಿದ್ದರು. ಬೆಂಗಳೂರಿನ ಆಫೀಸ್ ನಲ್ಲಿ ಸೆಕ್ರೆಟರಿಯಾಗಿ ಕಮೀಶನ್ ನ,ಸರ್ ಮಾರ್ಕ್ ಕಬ್ಬನ್ ರಿಗೆ ಡೆಪ್ಯುಟಿಯಾಗಿ. ಚೀಫ್ ಕಮೀಶನರ್ ಆಫ್ ಬೆಂಗಳೂರು. ಲಾಲ್ ಬಾಗ್ ನ ಬಡಾವಣೆಯಲ್ಲಿ ತಮ್ಮ ಅಮೂಲ್ಯ ಯೋಗದಾನ ಕೊಡುವುದರ ಜೊತೆಗೆ, ನಂದಿ ಹಿಲ್ಸ್ ನಲ್ಲಿ ಸರ್ ಮಾರ್ಕ್ ಕಬ್ಬನ್ ರ ಬಂಗಲೆ,ಯನ್ನು ನಿರ್ಮಿಸಿದರು. ಆಗಿನ ಕಾಲದಲ್ಲಿ ಅದು ಬೆಂಗಳೂರಿನಲ್ಲೇ ಅತಿದೊಡ್ಡ ಬಂಗಲೆ ಎಂಬ ಖ್ಯಾತಿಗೆ ಒಳಗಾಗಿತ್ತು. ಆ ಬಂಗಲೆಯ ಹೆಸರು, 'ಬಾಲ ಬ್ರೂಯಿ'. ೧೮೬೧ ರಲ್ಲಿ ಕಬ್ಬನ್ ನಿವೃತ್ತರಾಗಿ ಬೆಂಗಳೂರನ್ನು ಬಿಟ್ಟಾಗ,ಕನ್ನಿಂಗ್ ಹ್ಯಾಮ್ ಖಾಸಗಿ ವಲಯದಲ್ಲಿ ಕೃಷ್ಣರಾಜವೊಡಿಯರ್-೩, ಸೇವಕನಾಗಿ ಕೆಲಸ,ದತ್ತು ಪಡೆದು, ತಮ್ಮ ಸಾಮ್ರಾಜ್ಯಕ್ಕೆ ದಿಕ್ಕಾಗಿ ಇರಲು ಪ್ರೇರೇಪಿಸಿದರು. ಪ್ರಭಾವೀ ಬರಹಗಾರ, ಅವರ ಲೇಖನಗಳು ಮುಂದಿನ ಚೀಫ್ ಕಮಿಶನರ್, ಲೆವಿನ್ ಬೆಂಥಮ್ ಬೌರಿಂಗ್ ಗೆ ತಲೆನೋವಿನ ಕೆಲಸವಾಗಿ ಪರಿಣಮಿಸಿತ್ತು.
ಇಂಗ್ಲೆಂಡಿಗೆ ವಾಪಸ್ಸಾದ ನಂತರವೂ ಬರವಣಿಗೆ ಖಾಯಂ ಆಗಿ ಇಟ್ಟುಕೊಂಡಿದ್ದರು. ಕಿಟ್ ಮಾರ್ಲೋ ಎನ್ನುವವರ ಕೃತಿ ಸಂಪಾದನೆ,೧೮೭೦ ರಕ್ಕು ಫಿಲಿಪ್ ಮೆಸಿಂಜರ್,ಬೆನ್ ಜಾನ್ಸನ್ ೧೮೭೨ ರಲ್ಲಿ ತಮ್ಮ ಜೀವನದ ಕೊನೆಯ ಹಂತದಲ್ಲಿ ಸೋದರ ಪೀಟರ್ ಕನ್ನಿಂಗ್ ಹ್ಯಾಮ್ ರ ಪುಸ್ತಕ, 'ಹ್ಯಾಂಡ್ ಬುಕ್ ಟು ಲಂಡನ್',  ೧೮೭೫ ರ, ಡಿಸೆಂಬರ್, ೩ ರಂದು ನಿಧನ,ಇಂದಿಗೂ ಬೆಂಗಳೂರಿನ ಕಲಾಸಿಪಾಳ್ಯಂ ಜಿಲ್ಲೆಯಲ್ಲಿ ಅವರ ಹೆಸರಿನಲ್ಲಿ 'ಕನ್ನಿಂಗ್ ಹ್ಯಾಮ್ ಎಂಬ ರಸ್ತೆಯ ಹೆಸರು' ಇದೆ.

ಉಲ್ಲೇಖಗಳು

 ಇಂಡಿಯನ್ ಆರ್ಮಿ ಆಫೀಸರ್,
ಗುಲ್ಬರ್ಗಾ ನಗರದ ಪ್ರೇಕ್ಷಣಿಯ ಸ್ಥಳಗಳು



ಗುಲ್ಬರ್ಗಾ ನಗರದ ಪ್ರೇಕ್ಷಣಿಯ ಸ್ಥಳಗಳು 
   
ಕರ್ನಾಟಕದ ಉತ್ತರಭಾಗದಲ್ಲಿರುವ ,ಬಿಸಿಲ ನಗರಿ ಎಂದೇ ಖ್ಯಾತಿ ಪಡೆದ ನಗರ ಗುಲ್ಬರ್ಗಾ.ಗುಲ್ಬರ್ಗಾ ನಗರವನ್ನು ಕಲಬುರ್ಗಿ ಎಂತಲೂ ಕರೆಯುತ್ತಾರೆ.ಈ ನಗರವು ಬೆಂಗಳೂರಿನಿಂದ ಸುಮಾರು ೬೧೫ಕೀ.ಮಿ ಮತ್ತು ಹೈದ್ರಾಬಾದನಿಂದ ಸುಮಾರು ೨೦೦ಕೀ.ಮಿ ದೂರದಲ್ಲಿದ್ದು ,ಬಸ್ಸು ಮತ್ತು ರೈಲಿನ ಸೌಕರ್ಯವಿದೆ.ಈ ನಗರದಲ್ಲಿ ನೋಡಲು ಹಲವಾರು ಹಲವಾರು ಪ್ರೇಕ್ಷಣಿಯ ಸ್ಥಳಗಳಿವೆ.
   ಶ್ರೀ.ಶರಣಬಸವೇಶ್ವರ ದೇವಸ್ಥಾನ
   ಖ್ವಾಜಾ ಬಂದೇ ನವಾಜ ದರ್ಗಾ
   ಬುದ್ದ ವಿಹಾರ
   ಜಿಲ್ಲಾ ವಿಜ್ಞಾನ ಕೇಂದ್ರ
   ಕೇಂದ್ರಿಯ ವಿಶ್ವವಿದ್ಯಾಲಯ
   ಗುಲಬರ್ಗಾ ವಿಶ್ವವಿದ್ಯಾಲಯ
   ಇ.ಎಸ್.ಐ ಆಸ್ಪತ್ರೆ
   ರಾಮತೀರ್ಥ ದೇವಸ್ಥಾನ
   ಕೋರಂಟಿ ಹನುಮಾನ ಮಂದಿರ....ಇತ್ಯಾದಿ. ಹೀಗೆ ಹಲವಾರು ಪ್ರೇಕ್ಷಣಿಯ ಸ್ಥಳಗಳ ದೊಡ್ಡ ಪಟ್ಟಿಯೇ ಸಿದ್ಧವಾಗುತ್ತದೆ.

೧) ಶ್ರೀ.ಶರಣಬಸವೇಶ್ವರ ದೇವಸ್ಥಾನ:

ಗುಲಬರ್ಗಾ ಜಿಲ್ಲೆ
ಬಶೀರ್ ಬಿ. ಎಂ.

ಬಶೀರ್ ರವರು ಕನ್ನಡದಲ್ಲಿ ಹನಿಗತೆ ಪ್ರಾಕಾರವನ್ನು ಸಮರ್ಥವಾಗಿ ಬಳಸುಸುತ್ತಿರುವರಲ್ಲಿ ಪ್ರಮುಖರು.  ಜೊತೆಗೆ ಉತ್ತಮ ಕವಿಯೂ ಹೌದು.

ಬಾಲ್ಯ, ಜನನ ಮತ್ತು ವಿದ್ಯಾಭ್ಯಾಸ

ಬಶೀರ್ ರವರು ಮಂಗಳೂರಿನ ಬಳಿಯ ಉಪ್ಪಿನಂಗಡಿ ಸಮೀಪದ ಮಠ ಎಂಬಲ್ಲಿ ಜನಿಸಿದರು.  ಉಪ್ಪಿನಂಗಡಿಯಲ್ಲಿ ಸರ್ಕಾರಿ ಪ್ರಥಮ ದರ್ಜೆ ಕಾಲೇಜಿನಲ್ಲಿ ಪದವಿ ಶಿಕ್ಷಣ ಮುಗಿಸಿ, ಮುಂಬಯಿ ವಿಶ್ವ ವಿದ್ಯಾನಿಲಯದಲ್ಲಿ ಕನ್ನಡ ಸಾಹಿತ್ಯದಲ್ಲಿ, ಚಿನ್ನದ ಪದಕದೊಂದಿಗೆ ಎಂ.ಎ. ಪದವಿ ಪಡೆದರು.

ವೃತ್ತಿ ಜೀವನ

ಮುಂಬಯಿನ ಕರ್ನಾಟಕ ಮಲ್ಲ ಪತ್ರಿಕೆಯಲ್ಲಿ ೫ ವರ್ಷಗಳ ಕಾಲ ದುಡಿದ ನಂತರ ಜನವಾಹಿನಿ ಪತ್ರಿಕೆಯಲ್ಲಿ ಹಿರಿಯ ಸಂಪಾದಕರಾಗಿ ೫ ವರ್ಷ ಕೆಲಸ ಮಾಡಿದ್ದಾರೆ.  ಪ್ರಸ್ತುತ "ವಾರ್ತಾ ಭಾರತಿ" ಕನ್ನಡ ದೈನಿಕದಲ್ಲಿ ಸುದ್ದಿ ಸಂಪಾದಕನಾಗಿ ಕಳೆದ ಹತ್ತು ವರ್ಷಗಳಿಂದ ಕಾರ್ಯ ನಿರ್ವಹಿಸುತ್ತಿದ್ದಾರೆ.

ಪುಸ್ತಕಗಳು

ಪ್ರವಾದಿಯ ಕನಸು (ಕವನ ಸಂಕಲನ)
ಬಾಳೆಗಿಡ ಗೊನೆ ಹಾಕಿತು (ಕಥಾ ಸಂಕಲನ)
ಅಂಗೈಯಲ್ಲಿ ಆಕಾಶ (ಹನಿಗತೆಗಳ ಸಂಕಲನ)
ಬಾಡೂಟದ ಜೊತೆಗೆ ಗಾಂಧೀ ಜಯಂತಿ (ಲೇಖನಗಳ ಸಂಗ್ರಹ)
ನನ್ನ ಮಸೀದಿ ಧ್ವಂಸಗೈದವರಿಗೆ ಕೃತಜ್ಞ-ಸೂಫಿ ಕಣ್ಣಲ್ಲಿ ಹನಿಗಳು(ಹನಿ ಕವಿತೆಗಳು)
ಅಮ್ಮ ಹಚ್ಚಿದ ಒಲೆ(ಕವನ ಸಂಕಲನ)

ಪ್ರಶಸ್ತಿ ಮತ್ತು ಗೌರವ
 ಮುದ್ದಣ ಕಾವ್ಯ ಪ್ರಶಸ್ತಿ.
 ಮೈಸೂರು ಚದುರಂಗ ಪ್ರತಿಷ್ಥಾನ ಪ್ರಶಸ್ತಿ.
 ಲಂಕೇಶ್ ಪ್ರಶಸ್ತಿ.

ಉಲ್ಲೇಖ
ಕವಿಗಳು
ಅಟಾಶ್ ಬೆಹ್ರಾಮ್ ಅಘಿಯಾರಿ, ಚೀರ ಬಜಾರ್, ಮುಂಬಯಿ.

ಪಾರ್ಸಿ ಸಮುದಾಯದ ಡ್ಯಾಡಿ ಸೇಠ್,'ಅಟಾಶ್ ಬೆಹ್ರಾಮ್ ಅಗಿಯಾರಿ/ಅಘಿಯಾರಿ ', ದಕ್ಷಿಣ ಮುಂಬಯಿನ 'ಚಿರಾ ಬಜಾರ್' ನ ಬಳಿ ಇದೆ. ಸೋಮವಾರ ೨೩೨ ವರ್ಷ ಮುಗಿಸುತ್ತಿದೆ. ಈ 'ಅಟಾಶ್ ಬೆಹ್ರಾಮ್ ಟೆಂಪಲ್' ಅತಿ ಪುರಾತನ ಆಘಿಯಾರ್ ಗಳಲ್ಲೊಂದೆಂದು ಪರಿಗಣಿಸಲಾಗಿದೆ.(the highest grade of fire temple for Zoroastrians)

ನಿರ್ಮಾಣಕಾರ್ಯ
ಈ ಪವಿತ್ರ ಅಗಿಯಾರಿಯನ್ನು(ದೇವಾಲಯವನ್ನು)'ಮುಲ್ಲಾ ಕೌಸ್ ರುಸ್ತುಂ ಜಲಾಲ್' ಎನ್ನುವವರು, ೧೭೮೩ ರಲ್ಲಿ ನಿರ್ಮಿಸಿದರು. ಈಗ ವಿಶ್ವಸಂಸ್ಥೆಯಿಂದ, ಈ ಮಂದಿರವನ್ನು ಹೆರಿಟೇಜ್ ಕಟ್ಟಡವೆಂದು ಪರಿಗಣಿಸಲ್ಪಟ್ಟಿದೆ. ಇಲ್ಲಿ, 'ಬಿಳಿ ಎತ್ತಿನ ಬದಲು,' 'ಗೋಟ್ ಪೆನ್' ಇದೆ. ಈ ಭವ್ಯ ಕಟ್ಟಡಕ್ಕೆ ಒಂದು ಸುಂದರ ಪೋರ್ಟಿಕೋ ಇದೆ. ನಡೆಯಲು ಚಾವಣಿಯನ್ನು ಹೊಂದಿದ ಉದ್ದವಾದ ರಸ್ತೆಮಾರ್ಗವಿದೆ. ಆಗಿನ ಸಮಯದ ಪಾರ್ಸಿ ಪ್ರಕಾಶ್ ಪ್ರಕಾರ, 'ಜಶನ್'(prayers) ಮಳೆಯ ದೇವತೆಯನ್ನು ಪ್ರಾರ್ಥಿಸುತ್ತಿದ್ದರು. ಇದನ್ನು 'ಪಾರ್ಸಿ ಪಂಚಾಯತ್'ಆಯೋಜಿಸುತ್ತಿತ್ತು. ಜುನ್ ೩೦, ೧೮೨೪ ರಂದು ಸಾಮೂಹಿಕ ಪ್ರಾರ್ಥನೆಯನ್ನು ನಡೆಸಿದ ಮಾರನೆಯ ದಿನ ಬೆಳಿಗ್ಯೆ ೫ ಗಂಟೆಗೆ ೧೦ ನಿಮಿಷ ಭಾರಿ ಮಳೆ ಬಂದಿದ್ದ ದಾಖಲೆಯಿದೆ. ಹಾಗೆಯೇ ಹಿಂದುಗಳು ಭುಲೆಶ್ವರ್ ದೇವಾಲಯದಲ್ಲಿ ಹವನ-ಹೋಮಗಳನ್ನು ೪ ದಿನಗಳ ಕಾಲ ಸತತವಾಗಿ ನೆರೆವೇರಿಸಿದ್ದರು. ಮಾಹಿಮ್ ನ, ಪೋಚುಗಿಸ್ ಚರ್ಚ್ ನಲ್ಲಿ ಕ್ರಿಶ್ಚಿಯನ್ ಬಾಂಧವರು ಸಹಿತ ತಮ್ಮ ವಿಶೇಷ ಸಾಮೂಹಿಕ ಪ್ರಾರ್ಥೆನಾ ಸಭೆಯನ್ನು ಇಟ್ಟುಕೊಂಡಿದ್ದರು.

ಉಲ್ಲೇಖಗಳು

ಪಾರ್ಸಿ ಮತೀಯರ ಅಘಯಾರಿ
ಮುಂಬಯಿಯ ಪ್ರಸಿದ್ಧ ತಾಣಗಳು
ಬಾನಾಜಿ ಲಿಮ್ಜಿ ಪಾರ್ಸಿ ಅಘಿಯಾರಿ

ಮುಂಬಯಿ ನಗರದ ದಕ್ಷಿಣ ಮುಂಬಯಿ ಜಿಲ್ಲೆಯ ಪುರಾತನ ಕೋಟೆಯನ್ನು ಹೋಲುವ, 'ಬಾನಾಜಿ ಲಿಮ್ಜಿ ಪಾರ್ಸಿ ಆಘಿಯಾರಿ/ಅಗಿಯಾರಿ,' ೩೦೦ ವರ್ಷಗಳ ಹಬ್ಬವನ್ನು ಆಚರಿಸುತ್ತಿದೆ. ಇದು ದಕ್ಷಿಣ ಮುಂಬಯಿ ನ ಹಾರ್ನಿಮನ್ ಸರ್ಕಲ್ ನ ಹತ್ತಿರದ ಚಿಕ್ಕಗಲ್ಲಿಯಲ್ಲಿದೆ. ೧೭೦೯ ರಲ್ಲಿ ಆಗಿನ ಬೊಂಬಾಯಿನ ಒಬ್ಬ ಪ್ರಗತಿಶೀಲ ಪಾರ್ಸಿ ವ್ಯಾಪರಸ್ತ ಇದರ ಸ್ಥಾಪನೆ ಮಾಡಿದನು. ಈ ಇಲಾಖೆಯಲ್ಲಿ ಆದ ಬೆಂಕಿಯ ಅನಾಹುತವನ್ನು ತಪ್ಪಿಸಲು ಕ್ರಮಗಳನ್ನು ಕೈಗೊಳ್ಳಲಾಗಿತ್ತು. ಆ ಸಮಯದಲ್ಲಿ ಹಲವಾರು ಪಾರ್ಸಿ ಎನ್ಕ್ಲೇವ್ ಗಳು ಫೋರ್ಟ್ ಜಿಲ್ಲೆಯ ಅಕ್ಕ-ಪಕ್ಕಗಳಲ್ಲಿ ಸ್ಥಾಪಿಸಲ್ಪಟ್ಟವು. ಹತ್ತಿರದಲ್ಲೇ ಒಟ್ಟು ೭ ದೇವಾಲಯಗಳು ಹುಟ್ಟಿಕೊಂಡವು. ೧೮೦೩ ರಲ್ಲಿ ಆದ ಬೆಂಕಿ ಅಪಘಾತದಿಂದ ಫೈರ್ ಟೆಂಪಲ್ ಕಟ್ಟಡಕ್ಕೆ ಹಾನಿ ತಗುಲಿ ಕಟ್ಟದ ನೆಲಸಮವಾಯಿತು. ಆಗ ದೇವಾಲಯದ ಪವಿತ್ರಅಗ್ನಿಯನ್ನು, ಗೊವಾಲಿಯ ಟ್ಯಾಂಕ್,ಹತ್ತಿರದ 'ಸೂನ್ ಐಜಿ ಆಘಿಯಾರಿ' ಗೆ ವರ್ಗಾಯಿಸಲಾಗಿತ್ತು. 
'ಗ್ಲೋಬಲ್ ಡೈರೆಕ್ಟೊರಿ ಆಫ್ ಫೈರ್ ಟೆಂಪಲ್ಸ್' ಪುಸ್ತಕದ ಕೃತಿಕಾರ, 'ಮರ್ಜ್ ಬಾನ್ ಗಿ'ಯರ ರವರ ಪ್ರಕಾರ, ಬೊಂಬಾಯಿನ ಶ್ರೀಮಂತ ಪಾರ್ಸಿ ಸಮುದಾಯದ ವ್ಯಾಪಾರಗಾರರು ಬಹಳವಾಗಿ ಧನ ಸಹಾಯ ಮಾಡಿದರು. ಹೊಸ ಕಟ್ಟಡ ನಿರ್ಮಾಣ ಕಾರ್ಯದಲ್ಲಿ ಅತಿ ಬಡವರು ಸಹಿತ, ಮೊಟ್ಟೆಗಳನ್ನೂ, ನೂರಾರು 'ಟಾಡಿ ಮಗ್ಸ್' ಗಳನ್ನೂ ದಾನವಾಗಿ ಕೊಟ್ಟರು. ಈ ದಾನ ಕಾಣಿಕೆಗಳನ್ನು ಗಾರೆ ಅರೆಯುವ ಯಂತ್ರದ ಒಳಗೆ ಹಾಕಿ,ಚೆನ್ನಾಗಿ ಬೆರೆಸಿ ಕಟ್ಟಡ ಕಟ್ಟುವಲ್ಲಿ ಬಳಸಿಕೊಂಡರು. ಈ ಎಲ್ಲ ವರ್ಗದ ಜನರ ಪ್ರೀತಿ,ವಿಶ್ವಾಸ, ಮತ್ತು ನಂಬಿಕೆಯ ಆಧಾರದ ಮೇಲೆ ಕಟ್ಟಡ ತಲೆಯೆತ್ತಿ ನಿಂತಿತು. ೧೮೪೫ ರಲ್ಲಿ ಅಗ್ನಿಯನ್ನು ಪುನರ್ಸ್ ಸ್ಥಾಪಿಸಲಾಯಿತು. ಈಗಿನ ಹೊಸಕಟ್ಟಡ, ಪಾರ್ಸಿ ಪಂಚಾಯತ್ ಬಳಿಯ ಸಿ.ಎಸ್.ಟಿ. ಹತ್ತಿರದ 'ಪೆರಿನ್ ನಾರಿಮನ್ ಸ್ಟ್ರೀಟ್' ನ ಬಳಿಯ (೧ ಕಿ.ಮೀ. ದೂರದ) ಪಾರ್ಸಿ ದೇವಾಲಯ,ಶುಕ್ರವಾರದಂದು ೨೭೬ ವರ್ಷ ಮುಗಿಸಲಿದೆ.

ಮುಂಬಯಿನ ಪಾರ್ಸಿ ದೇವಾಲಯಗಳು  
ಮುಂಬಯಿನಲ್ಲಿ ಒಟ್ಟು ೪೭ ಟೆಂಪಲ್ಸ್ ಗಲಿವೆ. ಬಂಗಲೆಯನ್ನು ಹೋಲುವ ಮ್ಯಾನ್ಶನ್, ದೊಡ್ಡ ಎಡಿಫೈಸ್ ಶಿಲ್ಪಿಗಳು ಅತಿ ಸುಂದರವೆಂದು ಹೊಗಳಿದ್ದಾರೆ. ಗ್ರೇಟರ್ ಮುಂಬಯಿ ವಿಶ್ವದ ಪ್ರಮುಖ ಜೋರಾಸ್ತ್ರಿಯನ್ ದೇವಸ್ಥಾನ ಗಳನ್ನೂ ಹೊಂದಿದೆ.(೪೦%) ಅವುಗಳಲ್ಲಿ ೧೦ ರಲ್ಲಿ ೪ ಗ್ರೇಡ್ ದೇವಾಲಯಗಳೆಂದು ಪರಿಗಣಿಸಲಾಗಿದೆ.(Atash Behram) in the world are housed in fire temples in Mumbai.

ಉಲ್ಲೇಖಗಳು

ಪಾರ್ಸಿ ಮತೀಯರ ಅಘಯಾರಿ
ರುಡೋಲ್ಫ್ ಅಗಾಸಿ

ರುಡೋಲ್ಫ್ ಅಗಾಸಿ - ನಿಸರ್ಗ್ ವಿಜ್ನಾನಿ.  ಅಗಾಸಿ ಜನಿಸಿದಿದು ಮೇ ೨೮, ೧೮೭೩ರಲ್ಲಿ.  ಮ್ಯುನಿಚ್ ವಿಶ್ವವಿದ್ಯಾಲಯದಿ೦ದ ವೈದ್ಯಶಾಸ್ತ್ರದಲ್ಲಿ ಪದವಿ ಪಡೆದನು. ಮೀನುಗಳ ಪಳೆಯುಳಿಕೆಗಳ ಬಗ್ಗೆ ಅಧ್ಯಯನ್ ಮಾಡಿ  ಐದು ಸ೦ಪುಟಗಳನ್ನು ಪ್ರಕಟಿಸಿದನು.  ಹಿಮಯುಗದ ಬಗ್ಗೆ ಸ೦ಶೋಧನೆ ಮಾಡಿದನು. ಭೂಮಿಯ ಸ್ಥಿತ್ಯ೦ತರಗಳ ಬಗ್ಗೆ ಸ೦ಶೋಧನೆ ಮಾಡಿ ಭೂಗರ್ಭ ಇತಿಹಾಸ್ ಬರೆದನು.

ವಿಜ್ಞಾನಿಗಳು
ಮ್ಯಾಝಿನಿ

File:Lama, Domenico (1823-1890) - Giuseppe Mazzini.jpg
ಜೋಸೆಫ್ ಮ್ಯಾಝಿನಿ  (Giuseppe Mazzini  - (ಟಾಲಿಯನ್ ಉಚ್ಚರಣೆ: [dʒuzɛppe mattsiːni]; 22 ಜೂನ್ 1805 - 10 ಮಾರ್ಚ್ 1872),  ಇಟಲಿ ದೇಶದ    ಇಟಲಿಯ  ಪತ್ರಕರ್ತ, ರಾಜಕಾರಣಿ . ಇವರು ಇಟಲಿಯ ಏಕೀಕರಣಕ್ಕಾಗಿ ದುಡಿದವರು.       ಹಲವಾರು ಪ್ರತ್ಯೇಕ ರಾಜ್ಯಗಳ ಸ್ಥಾನದಲ್ಲಿ ( ಕೆಲವು ಪ್ರಬಲ ವಿದೇಶಿ ಶಕ್ತಿಗಳ ಹಿಡಿತದಲ್ಲೂ ಇದ್ದವು)  ಸ್ವತಂತ್ರ ಮತ್ತು ಏಕೀಕೃತ ಇಟಲಿಯನ್ನು ಅಸ್ತಿತ್ವಕ್ಕೆ ತರುವಲ್ಲಿ ಅವರ ಪ್ರಯತ್ನಗಳು ಸಹಕಾರಿಯಾದವು.     ಅವರು  ಗಣರಾಜ್ಯಗಳಲ್ಲಿ  ಜನಪ್ರಿಯ ಪ್ರಜಾಪ್ರಭುತ್ವಕ್ಕಾಗಿ  ಆಧುನಿಕ ಯುರೋಪಿಯನ್ ಚಳುವಳಿಯನ್ನು  ನಿರೂಪಿಸಲು ನೆರವಾದರು. .

ಭಾರತದ ಸ್ವಾತಂತ್ರ್ಯಕ್ಕಾಗಿ ಹೋರಾಡಿದ ಕ್ರಾಂತಿಕಾರಿಗಳಲ್ಲೊಬ್ಬರಾದ ವಿನಾಯಕ ದಾಮೋದರ ಸಾವರ್ಕರ್ ಅವರು ಮ್ಯಾಝಿನಿಯಿಂದ  ಪ್ರಭಾವಿತನಾದರಾದವರು.

ಬಯಾಗ್ರಫಿ
ಮ್ಯಾಝಿನಿಯವರು ಜಿನೋವಾದಲ್ಲಿ ಜನಿಸಿದರು.ಇವರ ತಂದೆಯ ಹೆಸರು ಗಿಯಾಕೋಮೊ ಮ್ಯಾಝಿನಿ, ಗಿಯಾಕೋಮೊ ಮ್ಯಾಝಿನಿಯವರು ವಿಶ್ವವಿದ್ಯಾಲಯದ ಪ್ರಾಧ್ಯಾಪಕರಾಗಿದ್ದರು.1831 ರಲ್ಲಿ ಮಾಜ್ಜಿನಿ ಅವರು  ಮಾರ್ಸಿಲ್ಲೆಗೆ ಹೋದರು.ಅಲ್ಲಿ ಅವರು ಇಟಾಲಿಯನ್ ದೇಶಭ್ರಷ್ಟರು ಅನುಯಾಯಿಗಳಲ್ಲಿ ಪ್ರಖ್ಯಾತ ವ್ಯಕ್ತಿಯಾದರು.

ರಾಜಕಾರಣಿಗಳು
ಬಿಂಬಿ

ಇವೊಂದು ಕೀಟ. ಕೆಂಪು, ಹಳದಿ, ಕಂದು ಮೊದಲಾದ ಬಣ್ಣಗಳಿಂದ ಕಂಡು ಬರುತ್ತವೆ. ಕೆಂಪು ಬಿಂಬಿ ನೋಡಲು ತುಂಬ ಸುಂದರ. ಗುಂಡಗಿನ ಕಣ್ಣು, ನಯವಾದ ರೆಕ್ಕೆ, ಉದ್ದನೆಯ ಬಾಲ, ಮೂರು ಜೋಡಿ ಕಾಲು
ದೇಹದ ಬಹು ಭಾಗ ಕೆಂಪಗಿರುತ್ತದೆ. ಹೊಳೆ, ಹಳ್ಳ, ಕೆರೆ, ತೊರೆಗಳು ಇವುಗಳ ಾಶ್ರಯ ತಾಣ. ನೀರಿನ ಮೇಲೆ ಹಾರಾಡುವ ಪುಟಾಣಿ ಕೀಟಗಳನ್ನು ಇವು ಹಾರುತ್ತಲೆ ಹಿಡಿಯುತ್ತವೆ. ಹಿಡಿದ ಕೀಟವನ್ನು 
ಪದೇ ಪದೆ ಒಂದೇ ಜಾಗದಲ್ಲಿ ಕುಳಿತು ತಿನ್ನುತ್ತವೆ. ಗಂಡು ಹೆಣ್ಣಿನಲ್ಲಿ ಬದಲಾವಣೆಗಳಿದ್ದು ಹೆಣ್ಣು ಬಿಂಬಿ ಹಳದಿ ಬಣ್ಣ ಹೊಂದಿರುತ್ತದೆ. ಲೈಂಗಿಕ ಸಂಪರ್ಕದ ನಂತರ ನೀರಿನಲ್ಲಿ ಮೊಟ್ಟೆ ಹಾಕುತ್ತದೆ.
ಅದು ಹಾಗೆ ಮೊಟ್ಟೆ ಹಾಕುವಾಗ ಗಂಡು ಬಿಂಬಿ ಕಾವಲಿರುತ್ತದೆ. ನಂತರ ಹೆಣ್ಣು ಗಂಡು ದೂರವಾಗುತ್ತವೆ. ಹೆಣ್ಣು ಕರೆ, ತೊರೆಗಳ ಹತ್ತಿರದಲ್ಲಿ ಕಾಣಿಸಿಕೊಳ್ಳದೆ ಸ್ವಲ್ಪ ದೂರದ ಪೊದೆಗಳಲ್ಲಿ
ಬದುಕುತ್ತದೆ. ನೀರಿಗೆ ಬಿದ್ದ ಮೊಟ್ಟೆಗಳು  ಅಲ್ಲೇ ಮರಿಗಳಾಗುತ್ತವೆ. ಮರಿಗಳು ನೀರಿನಲ್ಲಿ ಸಿಗುವ ಹುಳುಗಳನ್ನು ತಿಂದು ನೀರಿನಲ್ಲೇ ಬೆಳೆಯುತ್ತವೆ. ಹಾಗೆ ಬೆಳೆದ ನಂತರ
ಮುಂದೊಂದು ದಿನ ನೀರಿನಿಂದ ಹೊರಗೆ ಬರುತ್ತವೆ. ಅಲ್ಲಿ ತಮ್ಮ ಬೆನ್ನಿನ ಭಾಗವನ್ನು ಸೀಳಿಕೊಂಡು ಹೊರ ಜಾರಿ ಚಂದದ ಬಿಂಬಿಗಳಾಗುತ್ತವೆ. ಇವನ್ನು ಕನ್ನಡದಲ್ಲಿ ಬಿಂಬಿಯೆಂದಷ್ಟೇ
ಅಲ್ಲದೆ ಪಿಟಿ ಹುಳು, ಕೊಡತಿ ಹುಳು, ದೊಡ್ಡ ನೊಣ, ಏರೋ ಪ್ಲೇನ್ ಚಿಟ್ಟೆ ಮುಂತಾದ ಹೆಸರುಗಳಿಂದಲೂ ಕರೆಯುತ್ತಾರೆ ಇಂಗ್ಲೀಷಿನಲ್ಲಿ dragon fly
ಎನ್ನುತ್ತಾರೆ. ಇವು ಒಂದೇ ಥರ ಇರುವುದಿಲ್ಲ. ಬೇರೆ ಬೇರೆ ಬಣ್ಣದವು ಬೇರೆ ಬೇರೆ ಗಾತ್ರಗಳಲ್ಲಿ ಕಾಣ ಸಿಗುತ್ತವೆ. ಕೆಲವು ಜಾತಿಯವು ಗುಡ್ಡ ಬೆಟ್ಟ ಬಯಲಿನಲ್ಲೆಲ್ಲ
ವಾಸವಿರುತ್ತವೆ.

ಕೀಟಗಳು
ಶಾಂತಿ ಮಂತ್ರ

ಉಪನಿಷತ್ತುಗಳ ಪ್ರಾರಂಭದಲ್ಲಿ ಬರುವ ಶಾಂತಿ ಮಂತ್ರಗಳು

ಶಾಂತಿ ಮಂತ್ರಗಳು

ಬೃಹದಾರಣ್ಯಕೋಪನಿಷತ್ ಮತ್ತು ಈಶಾವಾಸ್ಯೋಪನಿಷತ್
 ಓಂ ಪೂರ್ಣಮದಃ ಪೂರ್ಣಮಿದಮ್ ಪೂರ್ಣಾತ್ ಪೂರ್ಣಮುದಚ್ಯತೇ |
 ಪೂರ್ಣಸ್ಯ ಪೂರ್ಣಮಾದಾಯ ಪೂರ್ಣಮೇವಾವಶಿಷ್ಯತೇ ||
 ಓಂ ಶಾನ್ತಿಃ ಶಾನ್ತಿಃ ಶಾನ್ತಿಃ ||

 ಓಂ! ಆ (ಬ್ರಹ್ಮನ್) ಅನಂತ, ಮತ್ತು ಈ (ಬ್ರಹ್ಮಾಂಡವು) ಅಪರಿಮಿತ.
 ಅನಂತದಿಂದದಲೆ ಅನಂತವು ಬಂದಿದೆ
 (ನಂತರ) ಅನಂತದಿಂದ (ಬ್ರಹ್ಮನ್)  ಅನಂತವನ್ನು(ಬ್ರಹ್ಮಾಂಡ) ತೆಗೆದಾಗ,
 ಅನಂತವೇ (ಬ್ರಹ್ಮನ್) ಉಳಿಯುತ್ತದೆ
 ಓಂ! ಶಾಂತಿ! ಶಾಂತಿ! ಶಾಂತಿ!

ತೈತ್ತಿರೀಯೋಪನಿಷತ್
 ಓಂ ಶಂ ನೋ ಮಿತ್ರಃ ಶಂ ವರುಣಃ |
 ಶಂ ನೋ ಭವತ್ವರ್ಯಮಾ |
 ಶಂ ನ ಇನ್ದ್ರೋ ಬೃಹಸ್ಪತಿಃ |
 ಶಂ ನೋ ವಿಷ್ಣುರುರುಕ್ರಮಃ |
 ನಮೋ ಬ್ರಹ್ಮಣೇ | ನಮಸ್ತೇ ವಾಯೋ |
 ತ್ವಮೇವ ಪ್ರತ್ಯಕ್ಷಂ ಬ್ರಹ್ಮಾಸಿ |
 ತ್ವಾಮೇವ ಪ್ರತ್ಯಕ್ಷಮ್ ಬ್ರಹ್ಮ ವದಿಷ್ಯಾಮಿ |
 ೠತಂ ವದಿಷ್ಯಾಮಿ | ಸತ್ಯಂ ವದಿಷ್ಯಾಮಿ |
 ತನ್ಮಾಮವತು |
 ತದ್ವಕ್ತಾರಮವತು |
 ಅವತು ಮಾಮ್ |
 ಅವತು ವಕ್ತಾರಮ್ |
 ಓಂ ಶಾನ್ತಿಃ ಶಾನ್ತಿಃ ಶಾನ್ತಿಃ ||

ಕಠೋಪನಿಷತ್, ಮಾಣ್ಡುಕ್ಯೋಪನಿಷತ್, ತ್ತೈತ್ತಿರೀಯೋಪನಿಷತ್, ಶ್ವೇತಾಶ್ವತರ ಉಪನಿಷತ್
 ಓಂ ಸಹ ನಾವವತು  |
 ಸಹ ನೌ ಭುನಕ್ತು  |
 ಸಹ ವೀರ್ಯಂ ಕರವಾವಹೈ  |
 ತೇಜಸ್ವಿನಾವಧೀತಮಸ್ತು ಮಾ ವಿದ್ವಿಷಾವಹೈ ||
 ಓಂ ಶಾನ್ತಿಃ ಶಾನ್ತಿಃ ಶಾನ್ತಿಃ ||

ಕೇನೋಪನಿಷತ್, ಛಾನ್ದೋಗ್ಯೋಪನಿಷತ್
 ಓಂ ಆಪ್ಯಾಯನ್ತು ಮಮಾಙ್ಗಾನಿ ವಾಕ್ಪ್ರಾಣಶ್ಚಕ್ಷುಃ
 ಶ್ರೋತ್ರಮಥೋ ಬಲಮಿನ್ದ್ರಿಯಾಣಿ ಚ ಸರ್ವಾಣಿ |
 ಸರ್ವಮ್ ಬ್ರಹ್ಮೌಪನಿಷದಮ್ ಮಾಽಹಂ ಬ್ರಹ್ಮ
 ನಿರಾಕುರ್ಯಾಂ ಮಾ ಮಾ ಬ್ರಹ್ಮ
 ನಿರಾಕರೋದನಿರಾಕರಣಮಸ್ತ್ವನಿರಾಕರಣಮ್ ಮೇಽಸ್ತು |
 ತದಾತ್ಮನಿ ನಿರತೇ ಯ ಉಪನಿಷತ್ಸು ಧರ್ಮಾಸ್ತೇ
 ಮಯಿ ಸನ್ತು ತೇ ಮಯಿ ಸನ್ತು |
 ಓಂ ಶಾನ್ತಿಃ ಶಾನ್ತಿಃ ಶಾನ್ತಿಃ ||

ಐತರೇಯೋಪನಿಷತ್
 ಓಂ ವಾಙ್ ಮೇ ಮನಸಿ ಪ್ರತಿಷ್ಠಿತಾ
 ಮನೋ ಮೇ ವಾಚಿ ಪ್ರತಿಷ್ಠಿತ-ಮಾವೀರಾವೀರ್ಮ ಏಧಿ |
 ವೇದಸ್ಯ ಮ ಆಣಿಸ್ಥಃ ಶ್ರುತಂ ಮೇ ಮಾ ಪ್ರಹಾಸೀರನೇನಾಧೀತೇನಾಹೋರಾತ್ರಾನ್
 ಸಂದಧಾಮ್ಯೃತಮ್ ವದಿಷ್ಯಾಮಿ ಸತ್ಯಂ ವದಿಷ್ಯಾಮಿ ತನ್ಮಾಮವತು
 ತದ್ವಕ್ತಾರಮವತ್ವವತು ಮಾಮವತು ವಕ್ತಾರಮವತು ವಕ್ತಾರಮ್ |
 ಓಂ ಶಾಂತಿಃ ಶಾಂತಿಃ ಶಾಂತಿಃ ||

ಪ್ರಶ್ನೋಪನಿಷತ್, ಮುಣ್ಡಕೋಪನಿಷತ್, ಮಾಣ್ಡುಕ್ಯೋಪನಿಷತ್ 
 ಓಂ ಭದ್ರಂ ಕರ್ಣೇಭಿಃ ಶ್ರುಣುಯಾಮ ದೇವಾಃ |
 ಭದ್ರಂ ಪಶ್ಯೇಮಾಕ್ಷಭಿರ್ಯಜತ್ರಾಃ
 ಸ್ಥಿರೈರಙ್ಗೈಸ್ತುಷ್ಟುವಾಂಸಸ್ತನೂಭಿಃ |
 ವ್ಯಶೇಮ ದೇವಹಿತಮ್ ಯದಾಯುಃ |
 ಸ್ವಸ್ತಿ ನ ಇನ್ದ್ರೋ ವೃದ್ಧಶ್ರವಾಃ |
 ಸ್ವಸ್ತಿ ನಃ ಪೂಷಾ ವಿಶ್ವವೇದಾಃ |
 ಸ್ವಸ್ತಿ ನಸ್ತಾರ್ಕ್ಷ್ಯೋ ಅರಿಷ್ಟನೇಮಿಃ |
 ಸ್ವಸ್ತಿ ನೋ ಬೃಹಸ್ಪತಿರ್ದಧಾತು
 ಓಂ ಶಾನ್ತಿಃ ಶಾನ್ತಿಃ ಶಾನ್ತಿಃ ||

ಇತರ ಉಪನಿಷತ್ತುಗಳಿಂದ
 ಓಂ ದ್ಯೌ: ಶಾನ್ತಿ ರನ್ತರಿಕ್ಷ| ಶಾನ್ತಿ:
 ಪೃಥಿವೀ ಶಾನ್ತಿ ರಾಪ: ಶಾನ್ತಿರೋಷಧಯ: ಶಾನ್ತಿ: |
 ವನಸ್ಪತಯ: ಶಾನ್ತಿ ರ್ವಿಶ್ವೇ ದೇವಾ: ಶಾನ್ತಿ ರ್ಬ್ರಹ್ಮ ಶಾನ್ತಿ:
 ಸರ್ವ| ಶಾನ್ತಿ: ಶಾನ್ತಿರೇವ ಶಾನ್ತಿ: ಸಾ ಮಾ ಶಾನ್ತಿರೇಧಿ ||
 ಓಂ ಶಾನ್ತಿ: ಶಾನ್ತಿ: ಶಾನ್ತಿ: ||

 ಓಂ ಅಸತೋಮಾ ಸದ್ಗಮಯ | 
 ತಮಸೋಮಾ ಜ್ಯೋತಿರ್ ಗಮಯಾ | 
 ಮೃತ್ಯೋರ್ಮಾಮೃತಂ ಗಮಯ ||
 ಓಂ ಶಾನ್ತಿ: ಶಾನ್ತಿ: ಶಾನ್ತಿ: ||

ಆಧಾರ
.ಉಪನಿಷತ್ತುಗಳು: ಸ್ವಾಮೀ ಆದಿದೇವಾನಂದ
.ಹಿಂದೂ ಧರ್ಮದ ಪರಿಚಯ:ಎ.ಕೆ.ಶಂಕರನಾರಾಯಣ ಭಟ್

ಉಲ್ಲೇಖಗಳು

ಬಾಹ್ಯಸಂಪರ್ಕಗಳು 
 Shanti Mantra
 Isha Upanishad translation and commentary by Swami Paramananda]]

ಹಿಂದೂ ಧರ್ಮ
ಉಪನಿಷತ್ತುಗಳು
ಬೆಳ್ಮಣ್ಣು

ಬೆಳ್ಮಣ್ಣು ಉಡುಪಿ ಜಿಲ್ಲೆಯ ಕಾರ್ಕಳ ತಾಲೂಕಿನಲ್ಲಿರುವ ಒಂದು ಊರು.ಇಲ್ಲಿರುವ ದುರ್ಗಾಪರಮೇಶ್ವರಿ ದೇವಾಲಯ ಹೆಸರುವಾಸಿಯಾಗಿದೆ.ಇಲ್ಲಿ ಕನ್ನಡ ಭಾಷೆಯ ಅತ್ಯಂತ ಹಳೆಯದಾದ ತಾಮ್ರ ಶಾಸನ ದೊರೆತಿದೆ.ಇದು ಸುಮಾರು ಎಂಟನೆಯ ಶತಮಾನದ್ದಾಗಿದ್ದು, ಆ ಕಾಲದಲ್ಲಿ ಈ ಪ್ರದೇಶವು ಆಳುಪ ವಂಶದ ರಾಜರಿಂದ ಆಳಲ್ಪಡುತ್ತಿತ್ತು.

ಉಲ್ಲೇಖಗಳು

ಉಡುಪಿ ಜಿಲ್ಲೆ
ವಿಶಾಲ್ ಸಿಕ್ಕಾ

ವಿಶಾಲ್ ಸಿಕ್ಕಾ (ಪಂಜಾಬಿ : ਵਿਸ਼ਾਲ ਸਿੱਕਾ), ಇನ್ಫೋಸಿಸ್ ಸಂಸ್ಥೆಯ ಸಿಇಒ ಆಗಿ ಆಗಸ್ಟ್ ೧,೨೦೧೪ರಂದು ಅಧಿಕಾರ ವಹಿಸಿಕೊಂಡರು. ಇನ್ಫೋಸಿಸ್ ಗೆ ಸೇರ್ಪಡೆಗೊಳ್ಳುವ ಮೊದಲು, ಡಾ ಸಿಕ್ಕಾ  ಜಾಗತಿಕವಾಗಿ  ಎಸ್.ಏ.ಪಿ ಸಂಸ್ಥೆಯ ಉತ್ಪನ್ನಗಳು ಮತ್ತು ಹೊಸತನದ ಮುಖ್ಯಸ್ಥರಾಗಿದ್ದರು. ೨೦೦೨-೧೪ರವರೆಗೆ ೧೨ ವರ್ಷ ಜರ್ಮನಿಯ  ಎಸ್.ಏ.ಪಿ ಸಂಸ್ಥೆಯಲ್ಲಿ ಹಲವು ಪದವಿಗಳಲ್ಲಿ ದುಡಿದರು. ೨೦೦೭ರಲ್ಲಿ ಎಸ್.ಏ.ಪಿ ಮುಖ್ಯ ತಂತ್ರಜ್‌ಆನ ಅಧಿಕಾರಿಯಾದರು. ಎಸ್.ಏ.ಪಿ ಯ ಹಾನಾ ಉತ್ಪನ್ನದ ಬೆಳವಣಿಗೆ ಮತ್ತು ವ್ಯಾಪಕತೆಗೆ ಕಾರಣೀಭೂತರಾದರು.
ಬರೋಡದಲ್ಲಿ ಎಂಜಿನಿಯರಿಂಗ್ ಪದವಿಗೆ ಸೇರಿದ್ದರೂ, ಅಮೇರಿಕೆಯ ಸಿರಾಕ್ಯೂಸ್ ವಿಶ್ವವಿದ್ಯಾಲಯದಲ್ಲಿ ಸ್ಥಾನ ದೊರೆತ ಕಾರಣ, ಸಿರಾಕ್ಯೂಸ್ ವಿಶ್ವವಿದ್ಯಾಲಯದಲ್ಲಿ ಕಂಪ್ಯೂಟರ್  ಎಂಜಿನಿಯರಿಂಗ್, ಸ್ಟಾನ್ ಫ಼ರ್ಡ್ ವಿಶ್ವವಿದ್ಯಾಲಯದಲ್ಲಿ ೧೯೯೬ರಲ್ಲಿ ಡಾಕ್ಟರೇಟ್ ಪಡೆದರು.
‍ಕ್ಸೆರಾಕ್ಸ್ ಪಾರ್ಕ್, ಐ-ಬ್ರೇನ್, ಬೋಧಾ.ಕಾಮ್ ಮತ್ತು ಪೆರಿಗ್ರೇನ್ ಸಿಸ್ಟಂಸ್ ನಲ್ಲಿ ಕಾರ್ಯ ನಿರ್ವಹಿಸಿ ೨೦೦೨ರಲ್ಲಿ ಜರ್ಮನಿಯ  ಎಸ್.ಏ.ಪಿ ಸೇರಿದರು. ೨೦೧೪ರಲ್ಲಿ  ವೈಯಕ್ತಿಕ ಕಾರಣಗಳಿಂದ ಎಸ್.ಏ.ಪಿ ಯಿಂದ ಹೊರನಡೆದರು.
ವಿಲೀನಗೊಳಿಸಬೇಕಿರುವ ಲೇಖನಗಳು
ವೈದಿಕ ಗಣಿತ (ಪುಸ್ತಕ)

ವೈದಿಕ ಗಣಿತವು ಸ್ವಾಮೀ ಭಾರತೀ ಕೃಷ್ಣ ತೀರ್ಥರು 1965 ರಲ್ಲಿ ಬರೆದ ಪುಸ್ತಕ. ಇದು ವೇದವನ್ನು ಆಧರಿಸಿ ಹೇಳಿದ ಮಾನಸಿಕ ಲೆಕ್ಕ ತಂತ್ರಗಳ ಪಟ್ಟಿಯನ್ನು ಹೊಂದಿದೆ.

ಪ್ರಕಟಣೆಯ ಇತಿಹಾಸ
ಮೋತಿಲಾಲ್ ಬನಾರಸಿದಾಸ್ 1965

ಪರಿವಿಡಿ

ವೈದಿಕ ಗಣಿತದ ಹದಿನಾರು ಸೂತ್ರಗಳು
    1. ಏಕಾಧಿಕೇನ ಪೂರ್ವೇಣ
    2. ನಿಖಿಲಂ ನವತಶ್ಚರಮಂ ದಶತಃ
    3. ಊರ್ಧ್ವತಿರ್ಯಗ್ಭ್ಯಾಮ್
    4. ಪರಾವರ್ತ್ಯ ಯೋಜಯೇತ್
    5. ಶೂನ್ಯಂ ಸಾಮ್ಯಸಮುಚ್ಚಯೇ
    6. (ಆನುರೂಪ್ಯೇ) ಶೂನ್ಯಮನ್ಯತ್
    7. ಸಂಕಲನವ್ಯವಕಲನಾಭ್ಯಾಮ್
    8. ಪೂರಣಾಪೂರಣಾಭ್ಯಾಮ್
    9. ಚಲನಕಲನಾಭ್ಯಾಮ್
    10. ಯಾವದೂನಮ್
    11. ವ್ಯಷ್ಟಿಸಮಷ್ಟಿಃ
    12. ಶೇಷಾಣ್ಯಙ್ಕೇನ ಚರಮೇಣ
    13. ಸೋಪಾನ್ತ್ಯದ್ವಯಮನ್ತ್ಚ್ಯಮ್
    14. ಏಕನ್ಯೂನೇನ ಪೂರ್ವೇಣ
    15. ಗುಣಿತಸಮುಚ್ಚಯಃ
    16. ಗುಣಕಸಮುಚ್ಚಯಃ

ಶಾಲೆಗಳಲ್ಲಿ ಬಳಕೆ
ಮಧ್ಯಪ್ರದೇಶ ಮತ್ತು ಉತ್ತರ ಪ್ರದೇಶದ ಶಾಲಾ ಪಠ್ಯಕ್ರಮವನ್ನು, ಎನ್ಸಿಇಆರ್ಟಿ ಪುಸ್ತಕಗಳ ಮೂಲಕ ಭಾರತೀಯ ಶಾಲಾ ಪಠ್ಯಕ್ರಮದಲ್ಲಿ

ಉಲ್ಲೇಖಗಳು
https://en.wikipedia.org/wiki/Vedic_Mathematics_%28book%29
https://en.wikipedia.org/wiki/Swami_Bharati_Krishna_Tirtha

ಪುಸ್ತಕಗಳು
ಸ್ವಾಮೀ ಭಾರತೀ ಕೃಷ್ಣ ತೀರ್ಥ

ಸ್ವಾಮೀ ಭಾರತೀ ಕೃಷ್ಣ ತೀರ್ಥ (ಸಂಸ್ಕೃತ: जगद्गुरु स्वामि श्री भारती कृष्ण तीर्थजी महाराज; ಮಾರ್ಚ್ 1884 - 1960 ಫೆಬ್ರವರಿ 2) ೧೯೨೫ರಿಂದ ೧೯೬೦ರ ವರೆಗೆ ಒರಿಸ್ಸಾದ ಪುರಿಯ ಗೋವರ್ಧನ ಮಠದ ಶಂಕರಾಚಾರ್ಯರಾಗಿದ್ದರು. ಅವರು ವಿಶೇಷವಾಗಿ ತಮ್ಮ ಪುಸ್ತಕ ವೈದಿಕ ಗಣಿತಕ್ಕಾಗಿ ಪರಿಚಿತರಾಗಿದ್ದಾರೆ. ವೆಂಕಟರಮಣ ಶಾಸ್ತ್ರಿಗಳ ಜನ್ಮ ಮಾರ್ಚ್ ೧೮೮೪ರಲ್ಲಿ ಒಂದು ಸಂಪ್ರದಾಯಸ್ಥ ತಮಿಳು ಬ್ರಾಹ್ಮಣ ಕುಟುಂಬದಲ್ಲಾಯಿತು.

ಹಿಂದೂ ಧಾರ್ಮಿಕ ವ್ಯಕ್ತಿಗಳು
ಉಪದೇಶ ಸಾರ (ಪುಸ್ತಕ)

ರಮಣ ಮಹರ್ಷಿಗಳ ಕೆಲವೇ ಗ್ರಂಥಗಳಲ್ಲಿ ಅತ್ಯಂತ ಪ್ರಸಿದ್ಧವಾದ ಗ್ರಂಥ ಉಪದೇಶ ಸಾರ. ಮೂಲ ತಮಿಳಿನಲ್ಲಿ 'ಉಳ್ಳದ್ದು ನಾರ್ಪುದು' ಎಂದಿದೆ

ಉಪದೇಶ ಸಾರ

ಉಪದೇಶ ಸಾರ ೩೦ ಸೂತ್ರಗಳು
 ಕರ್ತುರಾಜ್ಞಯಾ ಪ್ರಾಪ್ಯತೇ ಫಲಮ್ | 
 ಕರ್ಮ ಕಿಂ ಪರಂ ಕರ್ಮ ತಜ್ಜಡಮ್ ||೧||
 ಕೃತಿಮಹೋದಧೌ ಪತನಕಾರಣಮ್ | 
 ಫಲಮಶಾಶ್ವತಂ ಗತಿನಿರೋಧಕಮ್ ||೨||
 ಈಶ್ವರಾರ್ಪಿತಂ ನೇಚ್ಛಯಾ ಕೃತಮ್ | 
 ಚಿತ್ತಶೋಧಕಂ ಮುಕ್ತಿಸಾಧಕಮ್ ||೩||
 ಕಾಯವಾಙ್ಮನಃ ಕಾರ್ಯಮುತ್ತಮಮ್ | 
 ಪೂಜನಂ ಜಪಶ್ಚಿನ್ತನಂ ಕ್ರಮಾತ್ ||೪||
 ಜಗತ ಈಶಧೀಯುಕ್ತಸೇವನಮ್ | 
 ಅಷ್ಟಮೂರ್ತಿಭೃದ್ದೇವಪೂಜನಮ್ ||೫||
 ಉತ್ತಮಸ್ತವಾದುಚ್ಚಮನ್ದತಃ | 
 ಚಿತ್ತಜಂ ಜಪಧ್ಯಾನಮುತ್ತಮಮ್ ||೬||
 ಆಜ್ಯಧಾರಯಾ ಸ್ರೋತಸಾ ಸಮಮ್ | 
 ಸರಲಚಿನ್ತನಂ ವಿರಲತಃ ಪರಮ್ ||೭||
 ಭೇದಭಾವನಾತ್ಸೋಽಹಮಿತ್ಯಸೌ | 
 ಭಾವನಾಽಭಿದಾ ಪಾವನೀ ಮತಾ ||೮||
 ಭಾವಶೂನ್ಯಸದ್ಭಾವಸುಸ್ಥಿತಿಃ | 
 ಭಾವನಾಬಲಾದ್ಭಕ್ತಿರುತ್ತಮಾ ||೯||
 ಹೃತ್ಸ್ಥಲೇ ಮನಃ ಸ್ವಸ್ಥತಾ ಕ್ರಿಯಾ | 
 ಭಕ್ತಿಯೋಗಬೋಧಾಶ್ಚ ನಿಶ್ಚಿತಮ್ ||೧೦||
 ವಾಯುರೋಧನಾಲ್ಲೀಯತೇ ಮನಃ | 
 ಜಾಲಪಕ್ಷಿವದ್ರೋಧಸಾಧನಮ್ ||೧೧||
 ಚಿತ್ತವಾಯವಶ್ಚಿತ್ಕ್ರಿಯಾಯುತಾಃ | 
 ಶಾಖಯೋರ್ದ್ವಯೀ ಶಕ್ತಿಮೂಲಕಾ ||೧೨||
 
 ಲಯವಿನಾಶನೇ ಉಭಯರೋಧನೇ | 
 ಲಯಗತಂ ಪುನರ್ಭವತಿ ನೋ ಮೃತಮ್ ||೧೩||
 ಪ್ರಾಣಬನ್ಧನಾಲ್ಲೀನಮಾನಸಮ್ | 
 ಏಕಚಿನ್ತನಾನ್ನಾಶಮೇತ್ಯದಃ ||೧೪||
 ನಷ್ಟಮಾನಸೋತ್ಕೃಷ್ಟಯೋಗಿನಃ | 
 ಕೃತ್ಯಮಸ್ತಿ ಕಿಂ ಸ್ವಸ್ಥಿತಿಂ ಯತಃ ||೧೫||
 ದೃಶ್ಯವಾರಿತಂ ಚಿತ್ತಮಾತ್ಮನಃ | 
 ಚಿತ್ತ್ವದರ್ಶನಂ ತತ್ತ್ವದರ್ಶನಮ್ ||೧೬||
 ಮಾನಸಂ ತು ಕಿಂ ಮಾರ್ಗಣೇ ಕೃತೇ | 
 ನೈವ ಮಾನಸಂ ಮಾರ್ಗ ಆರ್ಜವಾತ್ ||೧೭||
 ವೃತ್ತಯಸ್ತ್ವಹಂ ವೃತ್ತಿಮಾಶ್ರಿತಾಃ | 
 ವೃತ್ತಯೋ ಮನೋ ವಿದ್ಧ್ಯಹಂ ಮನಃ ||೧೮||
 ಅಹಮಯಂ ಕುತೋ ಭವತಿ ಚಿನ್ವತಃ | 
 ಅಯಿ ಪತತ್ಯಹಂ ನಿಜವಿಚಾರಣಮ್ ||೧೯||
 ಅಹಮಿ ನಾಶಭಾಜ್ಯಹಮಹಂತಯಾ | 
 ಸ್ಫುರತಿ ಹೃತ್ಸ್ವಯಂ ಪರಮಪೂರ್ಣಸತ್ ||೨೦||
 ಇದಮಹಂಪದಾಭಿಖ್ಯಮನ್ವಹಮ್ | 
 ಅಹಮಿ ಲೀನಕೇಽಪ್ಯಲಯಸತ್ತಯಾ ||೨೧||
 ವಿಗ್ರಹೇನ್ದ್ರಿಯಪ್ರಾಣಧೀತಮಃ | 
 ನಾಹಮೇಕಸತ್ತಜ್ಜಡಂ ಹ್ಯಸತ್ ||೨೨||
 ಸತ್ತ್ವಭಾಸಿಕಾ ಚಿತ್ಕ್ವ ವೇತರಾ | 
 ಸತ್ತಯಾ ಹಿ ಚಿಚ್ಚಿತ್ತಯಾ ಹ್ಯಹಮ್ ||೨೩||
 ಈಶಜೀವಯೋರ್ವೇಷಧೀಭಿದಾ | 
 ಸತ್ಸ್ವಭಾವತೋ ವಸ್ತು ಕೇವಲಮ್ ||೨೪||
 ವೇಷಹಾನತಃ ಸ್ವಾತ್ಮದರ್ಶನಮ್ | 
 ಈಶದರ್ಶನಂ ಸ್ವಾತ್ಮರೂಪತಃ ||೨೫||
 ಆತ್ಮಸಂಸ್ಥಿತಿಃ ಸ್ವಾತ್ಮದರ್ಶನಮ್ | 
 ಆತ್ಮನಿರ್ದ್ವಯಾದಾತ್ಮನಿಷ್ಠತಾ ||೨೬||
 ಜ್ಞಾನವರ್ಜಿತಾಽಜ್ಞಾನಹೀನಚಿತ್ | 
 ಜ್ಞಾನಮಸ್ತಿ ಕಿಂ ಜ್ಞಾತುಮನ್ತರಮ್ ||೨೭||
 ಕಿಂ ಸ್ವರೂಪಮಿತ್ಯಾತ್ಮದರ್ಶನೇ | 
 ಅವ್ಯಯಾಭವಾಪೂರ್ಣಚಿತ್ಸುಖಮ್ ||೨೮||
 ಬನ್ಧಮುಕ್ತ್ಯತೀತಂ ಪರಂ ಸುಖಮ್ | 
 ವಿನ್ದತೀಹ ಜೀವಸ್ತು ದೈವಿಕಃ ||೨೯||
 ಅಹಮಪೇತಕಂ ನಿಜವಿಭಾನಕಮ್ | 
 ಮಹದಿದಂ ತಪೋ ರಮಣವಾಗಿಯಮ್ ||೩೦||

ಆಧಾರ
https://kn.wikipedia.org/wiki/%E0%B2%B0%E0%B2%AE%E0%B2%A3_%E0%B2%AE%E0%B2%B9%E0%B2%B0%E0%B3%8D%E0%B2%B7%E0%B2%BF
http://sanskritdocuments.org/all_unic/upadeshasArabhAShyam_sa.html
ಪುಸ್ತಕಗಳು
ವಾಸುದೇವ ನಾಡಿಗ್

ಕನ್ನಡದ ಉದಯೋನ್ಮುಖ ಕವಿಗಳಲ್ಲಿ ವಾಸುದೇವ ನಾಡಿಗ್ ರಿಗೆ ವೀಶೇಷ ಸ್ಥಾನವಿದೆ. ವೃತ್ತಿಯಿಂದ ಅಧ್ಯಾಪಕರು ಪ್ರವೃತ್ತಿಯಿಂದ ಕವಿ.

ಬಾಲ್ಯ, ವಿದ್ಯಾಭ್ಯಾಸ

ಶಿವಮೊಗ್ಗದ ಡಿ.ವಿ.ಎಸ್. ಕಾಲೇಜಿನಲ್ಲಿ ಬಿ.ಎ. ಮುಗಿಸಿ ಕುವೆಂಪು ವಿಶ್ವ ವಿದ್ಯಾನಿಲಯದಿಂದ ಕನ್ನಡ ಎಂ.ಎ.ಪದವಿ. ತುಮಕೂರು ಶ್ರೀ ಸಿದ್ಧಗಂಗಾ ಶಿಕ್ಷಣ ಮಹಾವಿದ್ಯಾಲಯದಲ್ಲಿ ಬಿಎಡ್ ವಿದ್ಯಾರ್ಥಿ ಯಾಗಿ ದ್ದಾಗಲೇ ಕೆ ಎಸ್ ನರಸಿಂಹ ಸ್ವಾಮಿ ಅವರ ಅಧ್ಯಕ್ಷ ತೆ ಕನ್ನಡ ಸಾಹಿತ್ಯ ಸಮ್ಮೇಳನದ ಕವಿಗೋಷ್ಟಿಯಲ್ಲಿ ಭಾಗವಹಿಸಿದ್ದರು. 

ಅಳ್ವಾಸ್ ಕನ್ನಡ ನುಡಿಸಿರಿ ಕವಿ ಸಮಯ, ಮೈಸೂರು ದಸರಾ ಕವಿಗೋಷ್ಟಿಗಳಲ್ಲಿ ಭಾಗವಹಿಸಿದ್ದಾರೆ. ಭದ್ರಾವತಿ, ಚಿತ್ರದುರ್ಗ ಆಕಾಶವಾಣಿಗಳಲ್ಲಿ ಭಾಷಣ, ಚಿಂತನ, ಕಾವ್ಯ ವಾಚನಗಳಲ್ಲಿ ಭಾಗವಹಿದ್ದಾರೆ.

ವೃತ್ತಿ ಜೀವನ

೧೯೯೪ ರಿಂದ ೧೯೯೮ ರ ವರೆಗೆ ದಾವಣಗೆರೆ ಶ್ರೀ ತರಳಬಾಳು ಕಾಲೇಜು ಮತ್ತು ಫ್ರೌಢಶಾಲೆಯಲಿ ಕನ್ನಡ ಅಧ್ಯಾಪಕ 

೨೦೦೪ ರಿಂದ ೨೦೧೨ರವರೆಗೆ ಜವಾಹರ ನವೋದಯ ವಿದ್ಯಾಲಯ, ಎನಿಗದಲೆ, ಚಿಂತಾಮಣಿಯಲ್ಲಿ ಕನ್ನಡ ಅಧ್ಯಾಪಕರಾಗಿದ್ದರು. ಪ್ರಸ್ತುತ ಉತ್ತರ ಪ್ರದೇಶದ ಜಾಲೌನ್ ಜಿಲ್ಲೆಯ ಓರೈಯ ಜವಾಹರ ನವೋದಯ ವಿದ್ಯಾಲಯದಲ್ಲಿ ಕನ್ನಡ ಅಧ್ಯಾಪಕರಾಗಿದ್ದಾರೆ.

ಪ್ರಸ್ತುತ ೨೦೧೮ ಜೂನ್ ೧ ರಿಂದ ಜವಾಹರ ನವೋದಯ ವಿದ್ಯಾಲಯ ಕನಕಪುರ ರಾಮನಗರ ಜಿಲ್ಲೆಯಲ್ಲಿ ಕಾರ್ಯ ನಿರ್ವಹಣೆ

ಪ್ರಕಟಿತ ಕೃತಿಗಳು

ವೃಷಭಾಚಲದ ಕನಸು
ಹೊಸ್ತಿಲು ಹಿಮಾಲಯದ ಮಧ್ಯೆ
ಭವದ ಹಕ್ಕಿ
ವಿರಕ್ತರ ಬಟ್ಟೆಗಳು
ನಿನ್ನ ಧ್ಯಾನದ ಹಣತೆ
ಅಲೆ ತಾಕಿದರೆ ದಡ

ಪ್ರಶಸ್ತಿಗಳು

ಬೇಂದ್ರೆ ಅಡಿಗ ಕಾವ್ಯ ಪ್ರಶಸ್ತಿ ವೃಷಭಾಚಲದ ಕನಸು ಕೃತಿಗೆ (೧೯೯೮)
ಕಾಂತಾವರ ಕನ್ನಡ ಸಂಘದ ಮುದ್ದಣ ಕಾವ್ಶ ಪ್ರಶಸ್ತಿ ಭವದ ಹಕ್ಕಿ ಕೃತಿಗೆ (೨೦೦೭)
ರಾಷ್ಟ್ರಕವಿ ಗೋವಿಂದ ಪೈ ಪ್ರತಿಷ್ಟಾನದ ಕಡೆಂಗೋಡ್ಲು ಪ್ರಶಸ್ತಿ ನಿನ್ನ ಧ್ಯಾನದ ಹಣತೆ ಕೃತಿಗೆ (೨೦೧೪)
ಶಿವಮೊಗ್ಗ ಕರ್ನಾಟಕ ಸಂಘದ ಜಿ ಎಸ್ ಶಿವರುದ್ರಪ್ಪ ಕಾವ್ಯ ಪ್ರಶಸ್ತಿ ೨೦೧೬

ಕವಿಗಳು
ಮಾಧವ ಹನುಮಂತ ಕೌಜಲಗಿ

'ಮಾಧವ ಹನುಮಂತ ಕೌಜಲಗಿ,' ಒಬ್ಬ ಖ್ಯಾತ ಪ್ರಕಾಶಕ, ಹಿರಿಯ ಪತ್ರಕರ್ತ, ಮತ್ತು ಗಾಂಧಿವಾದಿ, ಸ್ಪೂರ್ಥಿಯ ಚಿಲುಮೆಯಾಗಿದ್ದರು. ತಮ್ಮ ಜೀವದುದ್ದಕ್ಕೂ ಖಾದಿ ಬಟ್ಟೆಯನ್ನೇ ಉಡುತ್ತಿದ್ದರು.ಮಹಾತ್ಮಾ ಗಾಂಧಿಯವರ ನಿಷ್ಠ ಅನುಯಾಯಿಯಾಗಿದ್ದರು. ಕರ್ನಾಟಕದ ಮಾಜಿ ಮುಖ್ಯಮಂತ್ರಿ, ರಾಮಕೃಷ್ಣ ಹೆಗ್ಗಡೆಯವರ ಗೆಳೆಯರು. ಆದರೆ, ರಾಜಕೀಯದಲ್ಲಿ ಆಸಕ್ತಿ ವಹಿಸಲಿಲ್ಲ. ಸಮಾಜ ಸೇವೆ, ಅವರ ಹೃದಯಕ್ಕೆ ಹತ್ತಿರವಾಗಿತ್ತು.ಕರ್ನಾಟಕದ ಖಾದಿ ಗ್ರಾಮೋದ್ಯೋಗದ ಜನಕ, ಪ್ರವರ್ತಕರಾಗಿ, ತಮ್ಮ ಜೀವನದುದ್ದಕ್ಕೂ ರಾಷ್ಟ್ರಕ್ಕಾಗಿ ದುಡಿದರು.

ಜನನ, ಬಾಲ್ಯ, ವಿದ್ಯಾಭ್ಯಾಸ,ವೃತ್ತಿಜೀವನ
'ಮಾಧವ ಹನುಮಂತ ಕೌಜಲಗಿ', ಮಾಧವ ಕೌಜಲಗಿಯವರ ಒಬ್ಬನೇ ಮಗ. ಜೂನ್ ೬, ೧೯೨೨ ರಲ್ಲಿ ಜನಿಸಿದರು. ಅಹಮದಾಬಾದ್ ನಲ್ಲಿ ಬಿ.ಕಾಂ ಪದವಿ ಗಳಿಸಿದ ಬಳಿಕ, 'ಠಕ್ಕರ್ ಬಾಪಾ' ಜೊತೆ ೨ ವರ್ಷ ಕೆಲಸಮಾಡಿದರು. ಹುಬ್ಬಳ್ಳಿ, ಮತ್ತು ಬೆಂಗಳೂರಿನಲ್ಲಿ ರಂಗನಾಥ ದಿವಾಕರ, ಮೊಹರೆ ಹನುಮಂತರಾವ್, ಜೊತೆ ಸೇರಿ, ಅವರ ಮಾರ್ಗದರ್ಶನದಲ್ಲಿ 'ಸಂಯುಕ್ತ ಕರ್ನಾಟಕ ಪತ್ರಿಕೆ', ಮತ್ತು, 'ಕರ್ಮವೀರ ವಾರಪತ್ರಿಕೆ'ಗಳನ್ನು ಪ್ರಕಟಿಸಿ ಜನಪ್ರಿಯ ಮಾಡಿದರು. ೧೯೬೪ ರಲ್ಲಿ ಬೆಂಗಳೂರಿನಲ್ಲಿ, 'ಬೃಂದಾವನ ಪ್ರಿಂಟರ್ಸ್ ಅಂಡ್ ಪಬ್ಲಿಷರ್ಸ್ ಮುದ್ರಣಾಲಯ'ವನ್ನು ಸ್ಥಾಪಿಸಿ, ಅದನ್ನು ಉತ್ತುಂಗಕ್ಕೇರಿಸಿದರು.
 ಘಟಪ್ರಭಾದ ಕರ್ನಾಟಕ ಆರೋಗ್ಯಧಾಮ,
 ಕಸ್ತುರ್ ಬಾ ಟ್ರಸ್ಟ್,
 ಗಾಂಧಿ ಸ್ಮಾರಕ ನಿಧಿ,
 ಲೋಕಸೇವಾ ಟ್ರಸ್ಟ್, 
 ಖಾದಿ ಗ್ರಾಮೋದ್ಯೋಗ, ಮೊದಲಾದ ಸಂಘ ಸಂಸ್ಥೆಗಳ ಸದಸ್ಯರಾಗಿ ದುಡಿದರು.

ನಿಧನ
೮೯ ವರ್ಷವಯಸ್ಸಿನ, ಮಾಧವ ಹನುಮಂತ ಕೌಜಲಗಿ ೨೦೧೦ ರ, ಸೆಪ್ಟೆಂಬರ್ ೨೭ ರಂದು ಬೆಂಗಳೂರಿನಲ್ಲಿ ದೈವಾಧೀನರಾದರು. ಇಬ್ಬರು ಪುತ್ರರು, ಮತ್ತು ಇಬ್ಬರು ಪುತ್ರಿಯರನ್ನು ಅಗಲಿದ್ದಾರೆ.

ಉಲ್ಲೇಖಗಳು

 ಪತ್ರಕರ್ತರು
ಸೆಮ್ಮಂಗುಡಿ ಶ್ರೀನಿವಾಸ ಅಯ್ಯರ್

ಸೆಮ್ಮಂಗುಡಿ ಶ್ರೀನಿವಾಸ ಅಯ್ಯರ್ (ಜುಲೈ 25, 1908 -ಒಕ್ಟೋಬರ್ 31, 2003) ಕರ್ನಾಟಕ ಸಂಗೀತದ ಪ್ರಖ್ಯಾತ ಹಾಡುಗಾರರು. ಇವರ ಸಂಗೀತ ಸಾಧನೆಗೆ ಬಹುತೇಕ ಎಲ್ಲಾ ಪ್ರಶಸ್ತಿಗಳೂ ಸಂದಿವೆ. ಅದರಲ್ಲಿ ಪ್ರಮುಖವಾಗಿ ಪದ್ಮ ವಿಭೂಷಣ, ೧೯೫೩ರಲ್ಲಿ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ, ಮಧ್ಯಪ್ರದೇಶ ಸರಕಾರ ಕೊಡಮಾಡುವ ಕಾಳೀದಾಸ್ ಸಮ್ಮಾನ್ ಪ್ರಶಸ್ತಿ, ಕೇರಳ ವಿಶ್ವವಿದ್ಯಾಲಯ ನೀಡಿದ ಗೌರವ ಡಾಕ್ಟರೇಟ್ ಪ್ರಶಸ್ತಿಗಳು ಗಮನಾರ್ಹವಾಗಿವೆ. ಇವರನ್ನು ಕರ್ಣಾಟಕ ಸಂಗೀತದ ಪಿತಾಮಹ ಎಂದು ಸಹ ಕರೆಯುವರು. ಇವರು ಭಾರತದ ಶಾಸ್ತ್ರೀಯ ಸಂಗೀತದಲ್ಲೂ ಪರಿಣಿತಿ ಹೊಂದಿರುವರು.

ಕರ್ನಾಟಕ ಸಂಗೀತಕಾರರು
ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ಬಿ.ರಾಜಂ ಅಯ್ಯರ್

ಬಿ.ರಾಜಂ ಅಯ್ಯರ್  (ಜುಲೈ  15, 1922 –ಮೇ 3, 2009) ಕರ್ನಾಟಕ ಸಂಗೀತದ ಹಾಡುಗಾರರು.ತಮಿಳು ನಾಡು ರಾಜ್ಯದ ಕಾರೈಕುಡಿಯಲ್ಲಿ ಜನಿಸಿದ ಇವರು ಕರ್ನಾಟಕ ಸಂಗೀತದ ದೊಡ್ಡ ವಿದ್ವಾಂಸರಾಗಿ ದೆಹಲಿ ಮತ್ತು ಮದ್ರಾಸ್ ವಿಶ್ವವಿದ್ಯಾಲಯಗಳಲ್ಲಿ ಕೆಲಸ ಮಾಡಿದರು. ಆಕಾಶವಾಣಿಯ ಉನ್ನತ ಶ್ರೇಣಿಯ ಕಲಾವಿದರಾಗಿದ್ದ ಇವರಿಗೆ ೧೯೮೬ರಲ್ಲಿ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ,೨೦೦೩ರಲ್ಲಿ ಪದ್ಮ ಭೂಷಣ ಪ್ರಶಸ್ತಿ ದೊರೆತಿದೆ.

ಉಲ್ಲೇಖಗಳು

ಕರ್ನಾಟಕ ಸಂಗೀತಕಾರರು
ಚಾರುಮತಿ ರಾಮಚಂದ್ರನ್

ಚಾರುಮತಿ ರಾಮಚಂದ್ರನ್ (ಜನನ:ಜುಲೈ ೧೨,೧೯೫೧) ಕರ್ನಾಟಕ ಸಂಗೀತ ಪದ್ಧತಿಯ ಗಾಯಿಕೆ.ಕರ್ನಾಟಕ ಸಂಗೀತದ ಪ್ರಖ್ಯಾತ ಗಾಯಿಕೆ  ಎಂ.ಎಲ್.ವಸಂತಕುಮಾರಿ ಯವರ ಶಿಷ್ಯೆಯಾಗಿ, ಸಂಗೀತದಲ್ಲಿ ಪ್ರತಿಭಾವಂತೆಯಾಗಿದ್ದರು. ಇವರು ತಮ್ಮ ಗಾಯನದಲ್ಲಿ ಹಿಂದೂಸ್ತಾನಿ ಪದ್ಧತಿಯ ಹಲವಾರು ಅಂಶಗಳನ್ನು ಅಳವಡಿಸಿಕೊಂಡಿರುವರು.ಇವರು ಗಾಯಕ ತ್ರಿಚೂರು ವಿ.ರಾಮಚಂದ್ರನ್ರವರನ್ನು ವಿವಾಹವಾಗಿದ್ದಾರೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
Profiles of Artistes, Composers, Musicologists
When stalwarts take a bow

ಕರ್ನಾಟಕ ಸಂಗೀತಕಾರರು
ಭಾರತೀಯ ದರ್ಶನಗಳು (ಪುಸ್ತಕ)

ಭಾರತೀಯ ದರ್ಶನಗಳು ದೇವಿಪ್ರಸಾದ್ ಚಟ್ಟೋಪಾಧ್ಯಾಯ ಯವರು ಬರೆದ ಪುಸ್ತಕ. ಕನ್ನಡಕ್ಕೆ ಅನುವಾದ : ಕಕ್ಕಿಲ್ಲಾಯ ಬಿ ವಿ.

ಇದು ಭಾರತೀಯ ದರ್ಶನಗಳಲ್ಲಿನ ಹಲವು ತತ್ವಶಾಸ್ತ್ರದ ಶಾಖೆಗಳನ್ನು ಉಲ್ಲೇಖಿಸಿ, ಚರ್ಚಿಸಿ ಪರಾಮರ್ಶಿಸಿ ಬರೆದ ಡಾ|| ದೇವಿಪ್ರಸಾದ ಚಟ್ಟೋಪಾಧ್ಯಾಯರ ಆಂಗ್ಲ ಕೃತಿಯೊಂದರ ಅನುವಾದ. ಪ್ರಪಂಚದಾದ್ಯಂತ ಅನೇಕ ತತ್ವಶಾಸ್ತ್ರಜ್ಞರು ತಂತಮ್ಮ ಕಾಲ-ದೇಶಗಳಿಗೆ ಅನುಸಾರವಾಗಿ ದಾರ್ಶನಿಕ ಪರಂಪರೆಯೊಂದಿಗೆ ತತ್ವಶಾಸ್ತ್ರವನ್ನು ವ್ಯಾಖ್ಯಾನಿಸಿದ್ದಾರೆ. ಅಂತೆಯೇ ಭಾರತದಲ್ಲೂ ಷಡ್‍ದರ್ಶನಗಳೆಂಬ ವೈದಿಕ ತತ್ವಶಾಸ್ತ್ರದ ಆಧಾರದಿಂದ ಹುಟ್ಟಿಬೆಳೆದು ಮುಂದೆ ಸಾಗಿ ಒಂದಕ್ಕಿಂತ ಇನ್ನೊಂದು ಭಿನ್ನವಾಗಿ ಶಾಖೋಪಶಾಖೆಗಳಾಗಿ ಹರಡಿ ಗೊಂದಲವನ್ನೇ ಸೃಷ್ಟಿಸಿವೆ. ಅಲ್ಲಿನ ಉತ್ತಮ ವಿಚಾರಗಾಳನ್ನು ಶ್ಲಾಘಿಸಿದಂತೆಯೇ ಕಾಳಿಂದ ಜೊಳ್ಳನ್ನು ಬೇರ್ಪಡಿಸುವ ಮತ್ತು ವಿಶ್ಲೇಷಣೆ-ಚಿಂತನೆಗಳಿಂದ ಸರಿಯಾದುದನ್ನು ಅಳೆದು ತೂಗಿ ನೋಡುವ ಕೆಲಸವೂ ನಡೆಯಿತು. ಅಂಥವರಲ್ಲಿ ಅಗ್ರಮಾನ್ಯರೆಂದು ಪರಿಗಣಿತರಾದವರು ಡಾ|| ದೇವಿಪ್ರಸಾದ್ ಚಟ್ಟೋಪಾಧ್ಯಾಯರು. ಭಾರತೀಯ ತತ್ವಶಾಸ್ತ್ರದ ಪರಿಚಯಾತ್ಮಕ ಗ್ರಂಥವೊಂದನ್ನು ಬರೆದು ಮಾರ್ಕ್ಸ್‌ವಾದಿ ದೃಷ್ಟಿಕೋನದಿಂದ ವಿಮರ್ಶಿಸಿದಾಗ ಎಲ್ಲರ ಗಮನವೂ ಅದರತ್ತ ಹರಿದು ಅವರ ಚಿಂತನೆಗಳಿಗೆ ವಿದ್ವತ್ ವಲಯದಿಂದ ಮನ್ನಣೆ ದೊರೆಯಿತು. ಅವರ ವಿಚಾರಗಳನ್ನು ಈ ಕೃತಿಯ ಅನುವಾದದೊಂದಿಗೆ ಓದಿ ಸವಿಯುವ ಅವಕಾಶ ಇದೀಗ ಕನ್ನಡಿಗರಿಗೆ ಲಭಿಸಿದೆ.

ಬಾಹ್ಯ ಸಂಪರ್ಕ
 ಕಕ್ಕಿಲ್ಲಾಯ ಬಿ ವಿ ಅವರ  website
 ದೇವಿಪ್ರಸಾದ್ ಚಟ್ಟೋಪಾಧ್ಯಾಯ ಅವರ ಪುಸ್ತಕಗಳು 

ಕನ್ನಡ ಪುಸ್ತಕಗಳು
ಪ್ರಾಚೀನ ಭಾರತದಲ್ಲಿ ಶೂದ್ರರು (ಪುಸ್ತಕ)

ಪ್ರಾಚೀನ ಭಾರತದಲ್ಲಿ ಶೂದ್ರರು ಆರ್ ಎಸ್ ಶರ್ಮ ಅವರು ಬರೆದ ಪುಸ್ತಕ. ಕನ್ನಡಕ್ಕೆ ಅನುವಾದ : ಶ್ರೀನಿವಾಸ ಮೂರ್ತಿ ಜೆ.

‘ಪ್ರಾಚೀನ ಭಾರತದಲ್ಲಿ ಶೂದ್ರ’ರು ಪ್ರೊ|| ರಾಮ್ ಶರಣ್ ಶರ್ಮ ಅವರ ‘ಶೂದ್ರಾಸ್ ಇನ್ ಏನ್ಶೆಂಟ್ ಇಂಡಿಯಾ’ ಕೃತಿಯ ಅನುವಾದ.
ಇತಿಹಾಸವನ್ನು ಭಾವುಕತೆಯಿಂದ ವೈಭವೀಕರಿಸಿ ಅಥವಾ ಯಾವುದೋ ಪುರಾಣದಂತೆ ಅಧ್ಯಯನ ಮಾಡಿ ರೋಮಾಂಚನಗೊಳ್ಳುವುದಲ್ಲ; ತಮಗೆ ಅನುಕೂಲವೆನಿಸುವ ಇತಿಹಾಸ ನಿರ್ಮಿಸುವುದಲ್ಲ. ಇತಿಹಾಸವನ್ನು ಸಮಾಹಿತ ದೃಷ್ಟಿಯಿಂದ ಅಧ್ಯಯನ ಮಾಡಲು, ಇತಿಹಾಸದ ನಿಷ್ಠುರ ಸತ್ಯಗಳನ್ನು ಜೀರ್ಣಸಿಕೊಳ್ಳಲು ಇದು ಸಹಾಯಕವಾಗುತ್ತದೆ. ಇಂಥ ವಸ್ತುನಿಷ್ಠ ಕೃತಿ ಕನ್ನಡ ಓದುಗರಿಗೆ ಲಭ್ಯವಾಗಬೇಕು ಎಂಬ ಕಳಕಳಿ ಸಹ ಈ ಕೃತಿಯ ಪ್ರಕಟಣೆಗೆ ಪ್ರೇರಕವಾಗಿದೆ.

ಬಾಹ್ಯ ಸಂಪರ್ಕ
 ಆರ್ ಎಸ್ ಶರ್ಮ ಅವರ ಪುಸ್ತಕಗಳು
 R S Sharma,
 ಆರ್ ಎಸ್ ಶರ್ಮ ಅವರ ಪುಸ್ತಕಗಳು

ಕನ್ನಡ ಪುಸ್ತಕಗಳು
ಡಿ.ಕೆ.ಜಯರಾಮನ್

ಡಿ.ಕೆ.ಜಯರಾಮನ್  (1928, ಕಾಂಚೀಪುರ,ತಮಿಳು ನಾಡು - ೧೯೯೧,ಭಾರತ),ಕರ್ನಾಟಕ ಸಂಗೀತದ ಹೆಸರಾಂತ ಗಾಯಕರಾಗಿದ್ದರು. ಖ್ಯಾತ ಗಾಯಕಿ ಡಿ. ಕೆ. ಪಟ್ಟಮ್ಮಾಳ್ ರವರ ಸಹೋದರನಾದ ಇವರು,ಪಾಪನಾಶಂ ಶಿವಮ್ ಮತ್ತು ಮುತ್ತಯ್ಯ ಭಾಗವತ ರಿಂದಲೂ ಹಲವಾರು ವಿಷಯಗಳನ್ನು ಕಲಿತರು.

ಕರ್ನಾಟಕ ಸಂಗೀತಕಾರರು
ಜಿ.ಎನ್.ಬಾಲಸುಬ್ರಹ್ಮಣ್ಯಂ

ಜಿ.ಎನ್.ಬಾಲಸುಬ್ರಹ್ಮಣ್ಯಂ (೬ ಜನವರಿ ೧೯೧೦-೧ ಮೇ ೧೯೬೫), ಕರ್ನಾಟಕ ಸಂಗೀತ ಪದ್ಧತಿಯ ಜನಪ್ರಿಯ ಗಾಯಕರಾಗಿದ್ದರು. ಇವರು "ಜಿ ಎನ್ ಬಿ" ಎಂದೇ ಖ್ಯಾತರಾಗಿದ್ದರು.ಇವರು ದೊಡ್ಡ ವಿದ್ವಾಂಸರಾಗಿದ್ದರಷ್ಟೇ ಅಲ್ಲದೆ ಪ್ರಯೋಗಶೀಲರಾಗಿ ಕರ್ನಾಟಕ ಸಂಗೀತವನ್ನು ಜನಪ್ರಿಯಗೊಳಿಸಲು ಪ್ರಯತ್ನಿಸಿದರು. ಕರ್ನಾಟಕ ಪದ್ಧತಿಯ ಗಾಯಿಕೆಯಲ್ಲಿ "ಲಯ"ಕ್ಕೆ ಪ್ರಾಮುಖ್ಯತೆಯನ್ನು ನೀಡಿ "ಗಮಕ"ವನ್ನು ನಿಯಂತ್ರಿಸಿದ ಹೊಸ ಶೈಲಿಯನ್ನು ಅಭಿವೃದ್ಧಿಪಡಿಸಿದರು. ಇವರ ಶಿಷ್ಯರಲ್ಲಿ ಎಂ.ಎಲ್.ವಸಂತಕುಮಾರಿ,ಎಸ್.ಕಲ್ಯಾಣರಾಮನ್ ಮುಂತಾದವರು ಪ್ರಮುಖರು.ಇವರು ವಾಗ್ಗೇಯಕಾರರಾಗಿಯೂ ಹಲವಾರು ಕೃತಿಗಳನ್ನು ರಚಿಸಿದ್ದಾರೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 G. N. Balasubramaniam 
 G.N.B. Global Centenary Celebrations 

ಕರ್ನಾಟಕ ಸಂಗೀತಕಾರರು
ಟಿ.ಎಮ್.ಸೌಂದರ್‍ರಾಜನ್

ಟಿ.ಎಮ್.ಸೌಂದರ್‍ರಾಜನ್  (೨೪ ಮಾರ್ಚ್ ೧೯೨೨ -೨೫ ಮೇ ೨೦೧೩),ತಮಿಳು ಚಿತ್ರರಂಗದ ಜನಪ್ರಿಯ ಹಿನ್ನೆಲೆಗಾಯಕ.ತಮಿಳು ಚಿತ್ರರಂಗದಲ್ಲಿ ಸುಮಾರು ೬ ದಶಕಗಳ ಕಾಲ ಹಿನ್ನೆಲೆಗಾಯಕರಾಗಿದ್ದು, ದಕ್ಷಿಣ ಭಾರತದ ಬಹುತೇಕ ಎಲ್ಲಾ ಜನಪ್ರಿಯ ನಾಯಕ ನಟರಿಗೂ ಹಿನ್ನೆಲೆ ಗಾಯನ ಮಾಡಿದ್ದಾರೆ.ಸುಮಾರು ೫೦೦೦ ಚಿತ್ರಗಳಲ್ಲಿ ೨೦,೦೦೦ ಕ್ಕಿಂತಲೂ ಹೆಚ್ಚಿನ ಹಾಡುಗಳನ್ನು ಹಾಡಿದ್ದಾರೆ. ಇದಲ್ಲದೆ ಸುಮಾರು ೩೦೦೦ ಭಕ್ತಿಗೀತೆಗಳನ್ನೂ ಹಾಡಿದ್ದಾರೆ. ೧೯೪೫ರಿಂದಲೂ ಶಾಸ್ತ್ರೀಯ ಸಂಗೀತ ಕಛೇರಿಗಳನ್ನು ನೀಡುತ್ತಿದ್ದ ಇವರು ಸುಮಾರು ೧೧ ಭಾಷೆಗಳನ್ನು ಹಾಡಿದ್ದಾರೆ.೧೯೫೫ ರಿಂದ ೧೯೮೫ರ ವರೇಗೆ ಚಿತ್ರರಂಗದಲ್ಲಿ ಸಕ್ತ್ರಿಯರಾಗಿದ್ದ ಇವರು,೨೫ ಮೇ,೨೦೧೩ ರಂದು ತಮ್ಮ ೯೧ನೆಯ ವಯಸ್ಸಿನಲ್ಲಿ ನಿಧನಹೊಂದಿದರು.

ಉಲ್ಲೇಖಗಳು

ಕರ್ನಾಟಕ ಸಂಗೀತಕಾರರು
ಹಿನ್ನೆಲೆ ಗಾಯಕರು
ಕೆ.ಬಿ.ಸುಂದರಂಬಾಳ್

ಕೆ.ಬಿ.ಸುಂದರಂಬಾಳ್ (೧೧ ಒಕ್ಟೋಬರ್ ೧೯೦೮-೧೯೮೦)ತಮಿಳುನಾಡಿನ ಹಾಡುಗಾರ್ತಿ,ರಂಗನಟಿ ಮತ್ತು ಸ್ವಾತಂತ್ರ್ಯ ಹೋರಾಟಗಾರ್ತಿ.ಇವರನ್ನು "ಭಾರತದ ರಂಗಭೂಮಿಯ ರಾಣಿ" ಎಂದು ಕರೆಯಲಾಗುತ್ತಿತ್ತು. ಇವರು ಸ್ವಾತಂತ್ರ್ಯ ಹೋರಾಟಗಾರ್ತಿಯಾಗಿದ್ದು ಭಾರತದಲ್ಲಿ ಚಿತ್ರರಂಗದಿಂದ ವಿಧಾನಸಭೆ ಪ್ರವೇಶಿಸಿದ ಪ್ರಥಮ ವ್ಯಕ್ತಿಯಾಗಿದ್ದಾರೆ. ಇವರ ಸೇವೆಯನ್ನು ಗುರುತಿಸಿ ಭಾರತ ಸರ್ಕಾರ ಇವರಿಗೆ ಪದ್ಮಶ್ರೀ ಪ್ರಶಸ್ತಿಯನ್ನು ನೀಡಿ ಗೌರವಿಸಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
K.B.Sundarambal's entry in the IMDB Database
Review of a biography on K.B.Sundarambal 
Indian government website on Padmashri 
Two awards in 1969 
K.B.Sundarambal - One Hundred Tamils of 20th Century
From the Hindu newspaper 

ರಂಗಭೂಮಿ ಕಲಾವಿದರು
ಕರ್ನಾಟಕ ಸಂಗೀತಕಾರರು
ಕೆ.ವಿ.ನಾರಾಯಣ ಸ್ವಾಮಿ

ಕೆ.ವಿ.ನಾರಾಯಣ ಸ್ವಾಮಿ (ನವೆಂಬರ್ 15, 1923 - ಏಪ್ರಿಲ್ 1, 2002) ಕರ್ನಾಟಕ ಸಂಗೀತದ ಮೇರು ಗಾಯಕ.ಕೇರಳ ರಾಜ್ಯದ ಪಾಲ್ಘಾಟ್ನಲ್ಲಿ ಜನಿಸಿದ ಇವರ ನಿಜ ನಾಮಧೇಯ ಪಾಲ್ಘಾಟ್ ಕೊಲ್ಲಂಗೋಡ್ ವಿಶ್ವನಾಥ ರಾಮನಾರಾಯಣನ್.ಇವರು ಅರಿಯಾಕುಡಿ ರಾಮಾನುಜ ಅಯ್ಯಂಗಾರ್ ರವರ ಶಿಷ್ಯರು. ಇವರು ಭಾರತದೆಲ್ಲೆಡೆಯಲ್ಲದೆ ಅಮೆರಿಕ ಮುಂತಾದ ವಿದೇಶಗಳಲ್ಲೂ ಹಲವಾರು ಕಛೇರಿಗಳನ್ನು ನಡೆಸಿಕೊಟ್ಟು ಕರ್ನಾಟಕ ಸಂಗೀತವನ್ನು ವಿಶ್ವಕ್ಕೆ ಪರಿಚಯಿಸಿದವರಲ್ಲಿ ಅಗ್ರಗಣ್ಯರು.ಇವರು ಪುಲ್‍ಬೈಟ್ ವಿದ್ಯಾರ್ಥಿ ವೇತನವನ್ನು ಪಡೆದ ಭಾರತದ ಮೊದಲ ಶಾಸ್ತ್ರೀಯ ಸಂಗೀತಗಾರರು.ಇವರಿಗೆ ೧೯೭೬ರಲ್ಲಿ ಪದ್ಮಶ್ರೀ ಪ್ರಶಸ್ತಿ ಸಂದಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Sri KVN Home Page 

ಕರ್ನಾಟಕ ಸಂಗೀತಕಾರರು
ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ನಾಗಪತಿ ಹೆಗಡೆ ಹುಳಗೋಳ

ಹುಳಗೋಳ ನಾಗಪತಿ ಹೆಗಡೆ ಎಂಬ ಹೆಸರಿನಿಂದ ಕನ್ನಡದ ಬರವಣಿಗೆಯಲ್ಲಿ ತೊಡಗಿಸಿಕೊಂಡಿರುವ ನಾಗಪತಿ ಹೆಗಡೆಯವರು ಉತ್ತರ ಕನ್ನಡ ಜಿಲ್ಲೆಯ ಸಿರ್ಸಿ ತಾಲೂಕಿನ ಹುಳಗೋಳ ಗ್ರಾಮದಲ್ಲಿ ೧೯೭೧ನೇ ಸಾಲಿನ ಮಾರ್ಚ್ ೧೯ರಂದು ಜನಿಸಿದರು. ತಂದೆ ವೆಂಕಟ್ರಮಣ ಹೆಗಡೆ, ತಾಯಿ ರಾಧಾ. ಈ ದಂಪತಿಯ ನಾಲ್ಕು ಮಕ್ಕಳಲ್ಲಿ ನಾಗಪತಿ ಮೂರನೆಯವರು. (ಹಿರಿಯವರು ಸುಬ್ರಾಯ, ಎರಡನೆಯವರು ತಾರಾನಾಥ, ತಂಗಿ ಪ್ರೇಮಾ) ಇವರು ತಮ್ಮ ಹುಟ್ಟಿದೂರಿನಲ್ಲಿಯೇ ಪ್ರಾಥಮಿಕ ವಿದ್ಯಾಭ್ಯಾಸವನ್ನು ಮುಗಿಸಿ ಭೈರುಂಬೆಯ ಶ್ರೀ ಶಾರದಾಂಬಾ ಹೈಸ್ಕೂಲಿನಲ್ಲಿ ಹೈಸ್ಕೂಲು ಶಿಕ್ಷಣವನ್ನು ಪಡೆದರು. ಯಲ್ಲಾಪುರದ ವಾಯ್.ಟಿ.ಎಸ್.ಎಸ್. ಶಿಕ್ಷಣ ಸಂಸ್ಥೆಯಲ್ಲಿ ಪದವಿಪೂರ್ವ ಶಿಕ್ಷಣವನ್ನು ಮುಗಿಸಿ ಸಿರ್ಸಿಯ ಎಂ. ಎಂ. ಕಲಾ ಮತ್ತು ವಿಜ್ಝಾನ ಮಹಾವಿದ್ಯಾಲಯದಲ್ಲಿ ಬಿ. ಎ. ಪದವಿ ಗಳಿಸಿದರು. ಕಾರವಾರದ ಶಿವಾಜಿ ಶಿಕ್ಷಣ ಮಹಾವಿದ್ಯಾಲಯದಲ್ಲಿ ಬಿ.ಎಡ್. ಪದವಿ ಪಡೆದರು. ಧಾರವಾಡದ ಕರ್ನಾಟಕ ವಿಶ್ವವಿದ್ಯಾನಿಲಯದಿಂದ ಕನ್ನಡದಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದಿದ್ದಾರೆ. ಯಲ್ಲಾಪುರ, ಭೈರುಂಬೆ, ದಾಂಡೇಲಿ, ಹೊನ್ನಾವರ ತಾಲೂಕಿನ ಅನಿಲಗೋಡುಗಳಲ್ಲಿ  ಅಧ್ಯಾಪಕರಾಗಿ ಸೇವೆ ಸಲ್ಲಿಸಿರುವ ನಾಗಪತಿ ಹೆಗಡೆ ಪ್ರಸ್ತುತ ಅಂಕೋಲಾದ ಪಿ. ಎಮ್. ಹೈಸ್ಕೂಲಿನಲ್ಲಿ ಸೇವೆ ಸಲ್ಲಿಸುತ್ತಿದ್ದಾರೆ. ಇವರ ಧರ್ಮ ಪತ್ನಿ ಸುಜಾತಾ ಇವರ ಒಬ್ಬಳೇ ಮಗಳು ನಮ್ರತಾ.
 
ಸಾಹಿತ್ಯ :
ತಮ್ಮ ಕಾಲೇಜು ದಿನಗಳಿಂದಲೇ ಬರವಣಿಗೆಯನ್ನು ಆರಂಭಿಸಿದ ಇವರು ಕನ್ನಡದ ಪ್ರತಿಷ್ಠಿತ ಪತ್ರಿಕೆಗಳಲ್ಲಿ ಎರಡು ನೂರಕ್ಕೂ ಅಧಿಕ ನುಡಿಚಿತ್ರಗಳನ್ನು ಬರೆದಿದ್ದಾರೆ. ಹಲವಾರು ಕಥೆಗಳೂ ಪ್ರಕಟವಾಗಿವೆ. ಹುಳಗೋಳ ನಾಗಪತಿ ಹೆಗಡೆಯವರು ಲೇಖನ, ಕಥೆ, ಕವನ, ನಾಟಕಗಳನ್ನು ಬರೆದಿರುವುದಲ್ಲದೇ ನಾಟಕ ನಿರ್ದೇಶಕ ಹಾಗೂ ನಟರಾಗಿಯೂ  ಪಾತ್ರ ನಿರ್ವಹಿಸುತ್ತಿದ್ದಾರೆ. ಇವರ ಕಥೆಗಳು ಹಿಂದಿ ಹಾಗೂ ಮಲೆಯಾಳಂ ಭಾಷೆಗಳಿಗೆ ಅನುವಾದಗೊಂಡಿವೆ. ಈವರೆಗೆ ಐದು ಕೃತಿಗಳನ್ನು ಬರೆದಿರುವ ಇವರ ಕೃತಿಗಳು ಈ ಕೆಳಗಿನಂತಿವೆ.

೧. ಉತ್ತರಾರ್ಧ (ಕಥಾ ಸಂಕಲನ- ೨೦೦೪)
೨. ಗುರುವಂದನಾ (ಸ್ವರ್ಣ್ವಲ್ಲೀ ಸಂಸ್ಥಾನದ ಕುರಿತಾದ ಭಕ್ತಿಗೀತೆಗಳ ಸಂಕಲನ - ೨೦೦೫)
೩. ವೀರ ಪುಲಿಕೇಶಿ ಮತ್ತು ಇತರ ನಾಟಕಗಳು (ನಾಟಕಗಳ ಸಂಕಲನ - ೨೦೦೬)
೪. ಅಭಿನವ ಸರ್ವಜ್ಝ ಡಾ. ದಿನಕರ ದೇಸಾಯಿ (ವ್ಯಕ್ತಿಚಿತ್ರ - ೨೦೦೯ - ಕೆನರಾ ವೆಲ್ ಫೆರ್ ಟ್ರಸ್ಟಿನ ಪ್ರಕಟಣೆ)
೫. ಸಮಾಜ ವಿಜ್ಝಾನ ಕೈಪಿಡಿ (ಪರಾಮರ್ಶನ ಗ್ರಂಥ - ಮೊದಲ ಮುದ್ರಣ ೨೦೧೧, ಎರಡನೇ ಮುದ್ರಣ ೨೦೧೩)
೬. ಉತ್ತರ ಕನ್ನಡದ ಚುಟುಕುಗಳು (ಸಂಪಾದಿತ - ೨೦೦೯) 
ಇವುಗಳಲ್ಲದೆ ಇತರೆ ೧೨ ಕೃತಿಗಳನ್ನು ಸಂಪಾದಿಸಿದ್ದಾರೆ. 

ಗ್ರಂಥ ಪ್ರಕಾಶನ :
೨೦೦೪ರಲ್ಲಿ ನಮ್ರತಾ ಪ್ರಕಾಶನ ಎಂಬ ಪುಸ್ತಕ ಪ್ರಕಾಶನ ಸಂಸ್ಥೆಯನ್ನು ಸ್ಥಾಪಿಸಿ ಅದನ್ನು ಒಂದು ಸಾಹಿತ್ಯಕ, ಶೈಕ್ಷಣಿಕ ಹಾಗೂ ಸಾಂಸ್ಕೃತಿಕ ಸಂಸ್ಥೆಯನ್ನಾಗಿ ರೂಪಿಸುತ್ತಿದ್ದಾರೆ. ನಮ್ರತಾ ಪ್ರಕಾಶನದಿಂದ ಈವರೆಗೆ ತಮ್ಮ ನಾಲ್ಕು ಪುಸ್ತಕಗಳನ್ನಲ್ಲದೆ ಇತರ ಲೇಖಕರ ೧೪ ಕೃತಿಗಳನ್ನು ಪ್ರಕಟಿಸಿದ್ದಾರೆ. 

ಸಮಾಜ ಸೇವೆ :
೨೦೦೩ರಿಂದ ಧಾರವಾಡದ ವಿದ್ಯಾಪೋಷಕ ಸಂಸ್ಥೆಯ ಅಂಕೋಲಾ ತಾಲೂಕಿನ ಸ್ವಯಂ ಸೇವಕರಾಗಿ ಮತ್ತು ಗ್ರಂಥಾಲಯ ಮೇಲ್ವಿಚಾರಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಈವರೆಗೆ ಅಂಕೋಲಾ ತಾಲೂಕಿನ ನೂರಕ್ಕೂ ಹೆಚ್ಚು ವಿದ್ಯಾರ್ಥಿಗಳಿಗೆ ೧೨ ಲಕ್ಷ ರೂಪಾಯಿಗಳಿಗೂ ಅಧಿಕ  ಮೊತ್ತದ ವಿದ್ಯಾರ್ಥಿ ವೇತನ ಕೊಡಿಸುವಲ್ಲಿ ಶ್ರಮಿಸಿದ್ದಾರೆ ಮತ್ತು ಇನ್ನೂ ಈ ಸೇವೆಯಲ್ಲಿ ಮುಂದುವರಿದಿದ್ದಾರೆ. 

ಪುರಸ್ಕಾರಗಳು :
೧. ಮೈಸೂರು ಲೇಖಕಿಯರ ಸಂಘ ಹಾಗೂ ಅತ್ತಿಮಬ್ಬೆ ಪ್ರತಿ‍ಷ್ಠಾನಗಳ ರಾಜ್ಯ ಮಟ್ಟದ ಕಥಾ ಸ್ಪರ್ಧೆಯ ತೃತೀಯ ಬಹುಮಾನ - ೧೯೯೯
೨. ಕೋಲ್ಕತ್ತಾ ಭಾರತೀಯ ಭಾಷಾ ಪರಿಷತ್ತಿನ ಯುವ ಪುರಸ್ಕಾರ - ೨೦೦೬
೩. ಉತ್ತರ ಕನ್ನಡ ಜಿಲ್ಲಾ ಮಟ್ಟದ ಉತ್ತಮ ಶಿಕ್ಷಕ ಪ್ರಶಸ್ತಿ - ೨೦೦೬
೪. ಕರಾವಳಿ ಮುಂಜಾವು ಕಥಾ ಸ್ಪರ್ಧೆಯ ಪ್ರಥಮ ಬಹುಮಾನ - ೨೦೦೯
೫. ಉತ್ತರಾರ್ಧ ಕಥಾ ಸಂಕಲನದ ಹಲವು ಕಥೆಗಳು ಹಿಂದಿ ಹಾಗೂ ಮಲೆಯಾಳಂ ಭಾಷೆಗೆ ಅನುವಾದಗೊಂಡಿವೆ.

ಲೇಖಕರು
ಎಂ.ಡಿ.ರಾಮನಾಥನ್

ಎಂ.ಡಿ.ರಾಮನಾಥನ್ (ಮೇ 20, 1923 –ಎಪ್ರಿಲ್ 27, 1984) ಕರ್ನಾಟಕ ಸಂಗೀತ ಪದ್ಧತಿಯ ಗಾಯಕ ಹಾಗೂ ವಾಗ್ಗೇಯಕಾರ.

ಬಾಲ್ಯ
ಎಂ.ಡಿ.ರಾಮನಾಥನ್ ಹಿಂದೆ ಮದ್ರಾಸ್ ಪ್ರಾಂತ್ಯದಲ್ಲಿದ್ದ (ಈಗ ಕೇರಳ ರಾಜ್ಯ) ಪಾಲಕ್ಕಾಡ್ ಜಿಲ್ಲೆಯ 'ಮಂಜಪ್ಪಾರ' ಎಂಬಲ್ಲಿ ಮೇ ೨೦,೧೯೨೩ರಂದು ಜನಿಸಿದರು. ಇವರ ತಂದೆ ದೇವಸ ಭಾಗವತರ್ ಸಂಗೀತ ಶಿಕ್ಷಕರಾಗಿದ್ದರು.ಪಾಲಕ್ಕಾಡ್‍ನಲ್ಲಿ ತನ್ನ ಶಿಕ್ಷಣದ ಬಳಿಕ ಸಂಗೀತದಲ್ಲಿ ಹೆಚ್ಚಿನ ಸಾಧನೆಗಾಗಿ ಮದ್ರಾಸಿಗೆ ವಲಸೆ ಹೋದರು.

ಶಿಕ್ಷಣ
ಮದ್ರಾಸಿನಲ್ಲಿ ೧೯೪೪ರಲ್ಲಿ ರುಕ್ಮಿಣಿದೇವಿ ಅರುಂಡೇಲ್ ತಮ್ಮ ಕಲಾಕ್ಷೇತ್ರ ಗುರುಕುಲದಲ್ಲಿ ಸಂಗೀತಕ್ಕಾಗಿ ಸಂಗೀತ ಶಿರೋಮಣಿ ಎಂಬ ವಿಷಯದಲ್ಲಿ ಶಿಕ್ಷಣ ನೀಡಲು ಪ್ರಾರಂಭಿಸಿದಾಗ ಅದಕ್ಕೆ ಸೇರ್ಪಡೆಯಾದವರಲ್ಲಿ ರಾಮನಾಥನ್ ಒಬ್ಬರೇ ಆಗಿದ್ದರು.ಅಲ್ಲಿಂದ ಟೈಗರ್ ವರದಾಚಾರ್ಯರ ಆತ್ಮೀಯ  ಶಿಷ್ಯರಾದರು.ಮುಂದೆ ಇದೇ ಕಲಾಕ್ಷೇತ್ರದಲ್ಲಿ ಭೋದಕರಾಗಿ, ಪ್ರಾಂಶುಪಾಲರಾಗಿ ಸೇವೆ ಸಲ್ಲಿಸಿದರು.

ಸಾಧನೆ
ಕರ್ನಾಟಕ ಸಂಗೀತ ಗಾಯನದಲ್ಲಿ ಇವರು ತಮ್ಮದೇ ಶೈಲಿಯನ್ನು ಅಭಿವೃದ್ಧಿ ಪಡಿಸಿದರು. 'ಮಂದ್ರಸ್ಥಾಯಿ'ಯಲ್ಲಿ ಉಚ್ಛಾರ ಶುದ್ಧವಾಗಿ ನಿಧಾನವಾದ ಇವರ ಗಾಯನ ಕೇಳುಗರಿಗೆ ಹಾಡಿನ ಭಾವವನ್ನು ಅರ್ಥೈಸಿಕೊಳ್ಳಲು ಸಾಕಷ್ಟು ಅವಕಾಶವನ್ನು ಕೊಡುತ್ತದೆ. ಇವರ ಹೆಚ್ಚಿನ ಗಾಯನ ಸಹನ,ಶ್ರೀ,ಆನಂದ ಬೈರವಿ,ರೀತಿಗೌಳ, ಯದುಕುಲ ಕಾಂಭೋಜಿ ಮುಂತಾದ ರಾಗಗಳಲ್ಲಿತ್ತು. ವಾಗ್ಗೇಯಕಾರರಾಗಿ ರಾಮನಾಥನ್ ಸುಮಾರು ೩೦೦ ಕ್ಕಿಂತಲೂ ಹೆಚ್ಚು ಕೃತಿಗಳನ್ನು ತಮಿಳು, ತೆಲುಗು ಮತ್ತು ಸಂಸ್ಕೃತ ಭಾಷೆಗಳಲ್ಲಿ ರಚಿಸಿದ್ದಾರೆ. ತಮ್ಮ ರಚನೆಗಳಲ್ಲಿ ಮುದ್ರೆಯನ್ನಾಗಿ ವರದದಾಸ ಎಂಬ ಅಂಕಿತವನ್ನು ತಮ್ಮ ಗುರುಗಳಾದ ವರದಾಚಾರ್ಯರ ಗೌರವಾರ್ಥ ಬಳಸಿದ್ದಾರೆ.

ಪ್ರಶಸ್ತಿಗಳು ಮತ್ತು ಗೌರವಗಳು
ಇವರ ಸಂಗೀತ ಸಾಧನೆಗೆ ಹಲವಾರು ಪ್ರಶಸ್ತಿಗಳು ಸಂದಿವೆ. 
 ೧೯೭೪ರಲ್ಲಿ ಭಾರತ ಸರ್ಕಾರ ನೀಡಿದ ಪದ್ಮಶ್ರೀ ಪ್ರಶಸ್ತಿ,
 ೧೯೭೫ರಲ್ಲಿ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ ಪ್ರಮುಖವಾದವುಗಳು.

ಮರಣ
ರಾಮನಾಥನ್ ದೀರ್ಘಕಾಲದ ಅಸೌಖ್ಯದ ಕಾರಣ ತಮ್ಮ ೬೦ನೆಯ ವರ್ಷದಲ್ಲಿ ಎಪ್ರಿಲ್ ೧೭,೧೯೮೪ ರಂದು ನಿಧನರಾದರು.

ಬಾಹ್ಯ ಸಂಪರ್ಕಗಳು
 Website of M.D.Ramanathan 
 MDR, Mythical Music Maker 
 Growing in stature
 Article on MDR (Word document)

ಕರ್ನಾಟಕ ಸಂಗೀತಕಾರರು
ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ಮಧುರೈ ಮಣಿ ಅಯ್ಯರ್

ಮದುರೈ ಮಣಿ ಅಯ್ಯರ್  (ಅಕ್ತೋಬರ್ 25, 1912 –ಜೂನ್ 8, 1968) ಕರ್ನಾಟಕ ಸಂಗೀತದಲ್ಲಿ ೨೦ನೆಯ ಶತಮಾನದ ಮೊದಲ ಭಾಗದಲ್ಲಿ ಪ್ರಸಿದ್ಧರಾಗಿದ್ದ ಪ್ರತಿಭಾವಂತ ಗಾಯಕರು.ತಮ್ಮ ವಿಶಿಷ್ಟ ಶೈಲಿಯ ಗಾಯನದಿಂದಾಗಿ ಪ್ರಸಿದ್ಧರಾಗಿದ್ದ ಇವರು, ರಾಗ ಅಲಾಪನೆ, ನೆರವಲ್ ಮತ್ತು ಕಲ್ಪನಾ ಸ್ಚರಗಳ ಹಾಡುಗಾರಿಕೆಯಲ್ಲಿ ಕುಶಲಿಗರಾಗಿದ್ದರು.ಇವರ ಶೈಲಿ ಇಂದಿಗೂ ಪ್ರಸ್ತುತವಾಗಿದ್ದು ಆಸಕ್ತಿದಾಯಕವಾಗಿದೆ.

ಬಾಲ್ಯ ಮತ್ತು ಶಿಕ್ಷಣ
ಸುಬ್ರಹ್ಮಣ್ಯ ಎಂಬ ನಿಜ ನಾಮಧೇಯದ ಮಣಿ ಅಯ್ಯರ್, ಅಕ್ಟೋಬರ್ ೨೫,೧೯೧೨ ರಂದು ಎಮ್.ಎಸ್.ರಾಮಸ್ವಾಮಿ ಮತ್ತು ಸುಬ್ಬುಲಕ್ಶ್ಮೀ ದಂಪತಿಗಳಿಗೆ ಮಧುರೆಯಲ್ಲಿ ಜನಿಸಿದರು.ತಂದೆ ಸರಕಾರಿ ನೌಕರರಾದರೂ ಸಹೋದರ ವಿದ್ವಾನ್ ಪುಷ್ಪವನಂ ಸಂಗೀತ ವಿದ್ವಾಂಸರಾಗಿದ್ದರು.ಸಂಗೀತದ ತಮ್ಮ ಮೊದಲ ಶಿಕ್ಷಣವನ್ನು ರಾಜಂ ಭಾಗವತರ್ ಎಂಬವರಿಂದ ಪಡೆದರೂ ಮುಂದೆ ಖ್ಯಾತ ಮುತ್ತಯ್ಯ ಭಾಗವತರು ಮಧುರೈಯಲ್ಲಿ ಸ್ಥಾಪಿಸಿದ ಶ್ರೀ ತ್ಯಾಗರಾಜ ಸಂಗೀತ ವಿದ್ಯಾಲಯದಲ್ಲಿ ಶಿಕ್ಷಣ ಪಡೆದರು.

ಪ್ರಶಸ್ತಿ ಮತ್ತು ಗೌರವಗಳು
ಮಣಿ ಅಯ್ಯರ್‍ರವರ ಸಂಗೀತ ಸಾಧನೆಗೆ ಆ ಕಾಲದ ಗಣ್ಯರಿಂದ ಹಲವಾರು ಪ್ರಶಸ್ತಿಗಳು ಸಂದಿವೆ. ಅದರಲ್ಲಿ  ೧೯೫೯ರಲ್ಲಿ ಪಡೆದ ಸಂಗೀತ ಕಲಾನಿಧಿ ಪ್ರಶಸ್ತಿ ಮುಖ್ಯವಾಗಿದೆ.

ಕರ್ನಾಟಕ ಸಂಗೀತಕಾರರು
ಮದುರೈ ಸೋಮಸುಂದರಂ

ಮದುರೈ ಸೋಮಸುಂದರಂ (1919–1989) ಕರ್ನಾಟಕ ಸಂಗೀತದ ಗಾಯಕರು ಮತ್ತು ವಿದ್ವಾಂಸರು.೧೯೩೪ರಲ್ಲಿ ತಿರುಚೆಂದೂರು  ಎಂಬಲ್ಲಿ ತಮ್ಮ ಮೊದಲ ಕಛೇರಿ ನೀಡಿದ ಇವರು ಶೇಷ ಭಾಗವತರು, ಅಭಿರಾಮ ಶಾಸ್ತ್ರಿ ಮುಂತಾದವರಿಂದ ಸಂಗೀತ ಶಿಕ್ಷಣವನ್ನು ಪಡೆದರು.

ಪ್ರಶಸ್ತಿ ಮತ್ತು ಗೌರವಗಳು
ಇವರಿಗೆ ೧೯೭೬ರಲ್ಲಿ ಪದ್ಮಶ್ರೀ ಪ್ರಶಸ್ತಿ, ೧೯೭೮ರಲ್ಲಿ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ,ಅಣ್ಣಾಮಲೈ ವಿಶ್ವವಿದ್ಯಾಲಯದಿಂದ ಗೌರವ ಡಾಕ್ಟರೇಟ್ ಮುಂತಾದ ಪ್ರಶಸ್ತಿಗಳು ದೊರೆತಿವೆ.

ಬಾಹ್ಯ ಸಂಪರ್ಕಗಳು
About Madurai Somu
Madurai Somu Artist
Madurai Somu  

ಕರ್ನಾಟಕ ಸಂಗೀತಕಾರರು
ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ಎಮ್.ಎಸ್.ಶೀಲಾ

ಎಮ್.ಎಸ್.ಶೀಲಾ ಕರ್ನಾಟಕ ಸಂಗೀತದ ಜನಪ್ರಿಯ ಗಾಯಕಿ. ಇವರು ಶಾಸ್ತ್ರೀಯ ಶೈಲಿ, ಲಘು ಸಂಗೀತ ಹಾಗೂ ಭಕ್ತಿಗೀತೆಗಳ ಗಾಯನದಲ್ಲಿ ಸಮಾನವಾಗಿ ಪ್ರಭುತ್ವ ಸಾಧಿಸಿದ್ದಾರೆ.ಇವರು ದೂರದರ್ಶನ ಹಾಗೂ ಆಕಾಶವಾಣಿ ಎರಡರಲ್ಲೂ ಶಾಸ್ತ್ರೀಯ ಗಾಯನ ಮತ್ತು ಲಘು ಸಂಗೀತ ಎರಡೂ ವಿಭಾಗಗಳಲ್ಲೂ ಉಚ್ಚ ದರ್ಜೆಯ ಕಲಾವಿದರಾಗಿದ್ದಾರೆ.

ಬಾಲ್ಯ ಮತ್ತು ಶಿಕ್ಷಣ
ಇವರು ಸಂಗೀತ ಹಿನ್ನಲೆಯ ಕುಟುಂಬದಿಂದ ಬಂದವರಾಗಿದ್ದು, ಖ್ಯಾತ ಗುರು ಆರ್. ಕೆ. ಶ್ರೀಕಂಠನ್ರವರ ಶಿಷ್ಯೆಯಾಗಿದ್ದಾರೆ. ಬೆಂಗಳೂರು ವಿಶ್ವವಿದ್ಯಾಲಯದಿಂದ ಸಂಗೀತದಲ್ಲಿ ಚಿನ್ನದ ಪದಕದೊಂದಿಗೆ ಸ್ನಾತಕೋತ್ತರ ಪದವಿ ಪಡೆದಿದ್ದಾರೆ.

ಸಾಧನೆ ಮತ್ತು ಪ್ರಶಸ್ತಿಗಳು
ದೂರದರ್ಶನ ಹಾಗೂ ಆಕಾಶವಾಣಿಗಳಲ್ಲಿ ನಿಯಮಿತವಾಗಿ ಕಛೇರಿಗಳನ್ನು ನೀಡುತ್ತಿರುವುದರ ಜೊತೆಗೆ ದೇಶ -ವಿದೇಶಗಳ ಹಲವಾರು ನಗರಗಳಲ್ಲೂ ಕಛೇರಿಗಳನ್ನು ನೀಡಿ ಜನಪ್ರಿಯರಾಗಿದ್ದಾರೆ.ಲಘು ಸಂಗೀತ ಪ್ರಕಾರದಲ್ಲಿ ಇವರು ಹಾಡಿದ ಲಲಿತಾ ಸಹಸ್ತ್ರನಾಮ,ಶಾರದಾ ಸುಪ್ರಭಾತ,ಸೌಂದರ್ಯ ಲಹರಿ ಮನೆಮಾತಾಗಿದೆ.
ಇವರ ಸಂಗೀತ ಸಾಧನೆಯನ್ನು ಗಮನಿಸಿ ಕರ್ನಾಟಕ ಸರಕಾರ ಇವರಿಗೆ ರಾಜ್ಯೋತ್ಸವ ಪ್ರಶಸ್ತಿ ನೀಡಿದೆ. ಹಲವಾರು ಸಂಘಸಂಸ್ಥೆಗಳೂ ಇವರನ್ನು ಗೌರವಿಸಿದ್ದು,ಶೃಂಗೇರಿ ಶಾರದಾ ಪೀಠದ ಆಸ್ಥಾನ ವಿದುಷಿಯಾಗಿ ಗೌರವಿಸಲ್ಪಟ್ಟಿದ್ದಾರೆ.

ಉಲ್ಲೇಖಗಳು

ಕರ್ನಾಟಕ ಸಂಗೀತಕಾರರು